Bojan Mijailović - intervju za novi broj magazina „Nedeljnik” | Sava osiguranje\nBojan Mijailović - intervju za novi broj magazina „Nedeljnik”\nO rezultatima poslovanja, digitalizaciji i izazovima u poslovanju u vreme pandemije i budućim planovima, razgovarali smo sa predsednikom Izvršnog odbora Sava osiguranja, Bojanom Mijailovićem.\nSava osiguranje pod ovim imenom posluje na tržištu Srbije punih 15 godina. Vi ste na poziciju predsednika Izvršnog odbora ove kompanije došli početkom 2021. godine. Da li ste zadovoljni, s obzirom na to da pandemija još uvek traje, rezultatima i poslovanjem kompanije u prvoj polovini 2021. godine?\nNajveći izazov sa kojim smo se, kao i većina osiguravača, suočili jeste organizacija poslovanja u novonastaloj situaciji, zadržati visok kvalitet usluge prema našim klijentima, sačuvati zdravlje zaposlenih, a istovremeno ispratiti potrebe tržišta. U prvoj polovini godine Sava osiguranje posluje uspešno, zabeležen je rast ukupne premije od 7% u neživotnim i preko 20% u životnim osiguranjima u odnosu na isti period prethodne godine. Uprkos pandemiji, naše poslovanje nesmetano funkcioniše, što nam se čini kao veliki potencijal za dalji stabilan rast na tržištu osiguranja.\nU kojim segmentima ste ostvarili najveći rast?\nUprkos svim izazovima koje je ova pandemija donela, ostvarili smo povećanje premije u odnosu na isti period prethodne godine, usled unapređenja poslovanja u imovinskim osiguranjima, nastavka rasta u životnim osiguranjima, kao i zahvaljujući ulasku na tržište zdravstvenih osiguranja. Takođe, ostajemo jedni od lidera u oblasti putnih osiguranja gde nakon okolnosti u 2020. godini tržište beleži oporavak. Ponosni smo na aktivnosti u oblasti digitalnih usluga prema klijentu. Sava osiguranje je jedina osiguravajuća kuća koja omogućava uslugu video-identifikacije i potpunog online zaključivanja polise životnog osiguranja. Takođe, našim klijentima se pruža mogućnost online kupovine putnog osiguranja, kao i osiguranja domaćinstva.\nOd početka ove godine Sava je uvela nekoliko novina u svojoj ponudi. Koje novine su u pitanju?\nDešavanja u ovoj i prošloj godini navela su nas da sve više povedemo računa o svom zdravlju i zdravlju bližnjih, te smo prateći promene i potrebe naših korisnika uveli i novine u domenu dobrovoljnog zdravstvenog osiguranja. Prednost paketa “Sava Zdravo” dobrovoljnog zdravstvenog osiguranja u odnosu na postojeće ponude na tržištu osiguranja je i mogućnost ugovaranja drugog lekarskog mišljenja, postcovid pokriće kao i proširenje pokrića kod sistematskog pregleda. Značajno unapređenje sprovedeno je i kod osiguranja robe u transportu kao i osiguranju odgovornosti vozara u drumskom saobraćaju (CMR), gde smo omogućili klijentima paket usluga koji u potpunosti pokriva njihove potrebe. U vezi sa tim, a u korak sa digitalizacijom, klijentima će u što skorijem periodu, realizacija novih usluga osiguranja biti dostupna putem našeg Web shopa.\nKao i druge uspešne kompanije, Sava radi na uvođenju novih tehnologija i digitalizaciji svih segmenata poslovanja. Šta ste do sada uradili na tom polju?\nPonosni smo što je Sava osiguranje prva osiguravajuća kuća u Republici Srbiji koja je dobila dozvolu Narodne banke za video-identifikaciju, što je omogućilo zaključivanje ugovora o životnom osiguranju na daljinu. U pitanju je značajan resurs za razvoj kompanije u budućnosti.\nU toku je niz projekata, koji se odnose na različite segmente poslovanja, i koji će na direktan ili indirektan način uticati na unapređenje naših usluga i prilagoditi ih potrebama potencijalnih klijenata. Svaki od projekata je u većem ili manjem obimu deo procesa digitalne transformacije, koja predstavlja osnovu za poslovanje u budućnosti, gde najveći akcenat stavljamo na IT sektor.\nPored toga, konstantno radimo na unapređivanju korisničkog iskustva naših korisnika. U tom kontekstu frekventno sprovedimo redizajn našeg prodajnog internet portala kako bi postao više intuitivan i prilagođen potrebama postojećih i potencijalnih klijenata.\nU skladu sa našim strateškim usmerenjem „Klijent u fokusu“, trudimo se da digitalizujemo što više procesa, kako bismo na bazi sagledavanja potreba svih naših potencijalnih klijenata i u otežanim uslovima mogli da ponudimo adekvatan proizvod.\nKoliko je Sava osiguranje angažovano u segmentu društveno odgovornog poslovanja?\nSava osiguranje, kao društveno odgovorna kompanija, aktivno učestvuje u životu lokalne i šire društvene zajednice, kroz brojne humanitarne akcije, sponzorstva, donacije, akcije za podršku kulturnih i sportskih manifestacija.\nI ove godine nastavljamo uspešnu dugogodišnju saradnju sa Srpskim atletskim savezom, gde kroz promociju sporta i zdravog načina života želimo i da podstaknemo mlade na brigu o sebi, a svakako i da podržimo naše fantastične sportiste.\nTakođe, Sava osiguranje je i pre, a posebno tokom situacije sa pandemijom, poseban akcenat stavilo i na brigu o svojim zaposlenima, da sačuvamo njihovo zdravlje, omogućimo nesmetan rad u potpuno novim uslovima poslovanja, podstaknemo da budu još bolji, kreativniji, zadovoljniji, da pre svega sačuvamo ljude i da budemo spremni za nove pobede.\nU kojoj meri imate podršku svoje matične kompanije Sava Re, odnosno Osiguravajuće grupe Sava?\nSava Osiguravajuća grupa posluje, kako u Republici Srbiji, tako i u našim susednim zemljama. Sava Re pruža usluge reosiguranja za preko 350 partnera širom sveta, a u oblasti osiguranja, Sava Osiguravajuća grupa je jedna od vodećih u jugoistočnoj Evropi.\nPodrška se prvenstveno ogleda u unapređivanju poslovnih procesa i prenosu know-how-a, obezbeđivanju najsavremenijih sredstava za rad, odnosno softvera sa ciljem postavljanja najviših evropskih standarda u poslovanju.\nJedan od ključnih ciljeva Sava Osiguravajuće grupe odnosi se na ubrzan proces digitalizacije, tehnološku modernizaciju, ulaganja u IT sektor kako bi se što brže i lakše odgovorilo na izazove, zaštita sopstvenih resursa i klijenata od sajber rizika, koji je sa ubrzanom digitalizacijom sve učestaliji.\nŽelimo da istaknemo da Sava Osiguravajuća grupa konstantno održava ocenu boniteta na nivou A, prema oceni bonitetnih agencija Standard & Poor i AM Best.\nNa šta će SAVA osiguranje staviti fokus do kraja ove godine? Koja su vaša očekivanja?\nSava osiguranje je posvećeno stabilnom i održivom rastu i razvoju. Postavljeni planovi su sa jedne strane ambiciozni, ali uz nastavak pokrenutih trendova i projekata, dostižni.\nJačanje brenda, nastavak digitalne transformacije naših poslovnih procesa, nova partnerstva na korporativnom nivou, dalji rast efikasnosti svih segmenata poslovanja, još bolji rezultati, briga o zaposlenima i klijentima jesu glavni strateški pravci Sava osiguranja za naredni period.


Rusko-šijitski teroristi nastavljaju ofanzivu na Istočnu Gutu - Put vjernika\nRusko-šijitski teroristi nastavljaju ofanzivu na Istočnu Gutu\nOfanziva na Istočnu Gutu, 4. mart 2018\nRuske i šijitske (režimske i proiranske) terorističke snage su uprkos rezoluciji UN-a i osudi čitavog svijeta nastavile sa genocidom protiv civila Istočne Gute.\nPrema zadnjim informacijama, pomenuti fašistički blok je uspio zauzeti gotovo trećinu oblasti Istočne Gute, a stanovništvo je pred paničnim bijegom prema ostatku slobodnih teritorija.\nČini se da se ponavlja isti scenario pada Halepa. Šijitske snage svim silama pokušavaju uništiti posljednje sunitsko uporište u blizini Damaska i sve to naočigled poniženog sunitskog svijeta.\nŠijitske snage uz podršku ruskih kršćanskih terorista prodiru iz pravca istoka, zauzimajući teritoriju koja je bila pod kontrolom Džejšul-islama, jedne od pobunjeničkih frakcija koje su uredno učestvovale u mirovnim pregovorima sa šijitskim režimom.\nOvo je očit pokušaj da se Istočna Guta podijeli na dva dijela, a takav obrazac napada opetovano su koristili Damask i njegovi saveznici u sirijskom ratu, koji je ušao u osmu godinu.\nNasilje je eskaliralo u Istočnoj Guti uprkos UN-ovom pozivu na primirje prije sedmicu dana, a bombardiranje opkoljene sirijske enklave predstavlja “jednostavno neprihvatljivo” kolektivno kažnjavanje civila, izjavio je UN-ov regionalni koordinator za humanitarna pitanja Panos Moumtzis.\nOd početka godine ruski i šijitski teroristi uništili 10 bolnica i 12 škola, 245 puta napali izbjeglice Dokaz da šijitski Iran stoji iza genocida nad muslimanima Sirije: Sulejmani spriječio ostavku Assada EKSKLUZIVNO: Uhapšeni Srbi u Libiji su plaćene ubice! („Siroti, nedužni, miroljubivi” srpski teroristi, pardon – „građevinari”) Zločini indijskih mušrika se nastavljaju: Za tri dana u Nju Delhiju zapaljeno 14 džamija\nofanziva na Istočnu Gutu\nPrethodni članakNjemačke vlasti na udaru neviđenog hakerskog napada\nNaredni članakMagarac i bunar (poučna priča)


Hosting i domene Jagodina\nDa bi pokrenuli web sajt, u startu su vam potrebni hosting i domen. Hosting je prostor na serveru gde će se smestiti svi fajlovi vašeg sajta, a domen je ime samog sajta (web adresa). Što se tiče domena, kod nas se najčešće koriste .com i .rs domeni. U principu, oba se lako pamte i najpopularniji su. Ukoliko imate nedoumica za koji od ta dva bi se opredelili, slobodno nas kontaktirajte za besplatan savet.\nili 600 dinara mesečno\n300 Gb protok\nili 750 dinara mesečno


Priča | Headliner\nKolja, Partibrejkersi, Psihomodo… na rok festivalu Priča 3. i 4. septembra u Čacku\nTradicionalni rok festival Priča biće realizovan 3. i 4. septembra na terenima Fudbalskog kluba Remont u Čačku. Na festivalu će, kako je najavljeno, nastupiti Dr Nele Karajlić, Kolja, grupe Partibrejkers, Ničim izazvan, Brkovi i Psihomodo pop. Kako organizatori navode na svom sajtu, festival je nastao 2012. godine kao želja da …\n“Jedne Nove godine, ne sećam se više koje, izađoh pred jutro na ulicu. Bilo je to u ono daleko vreme dok je još padao sneg i jelke bile prave, a ne plastične… Ulica je bila zasuta slomljenim staklom i odbačenim šarenim kapama od kartona. Učini mi se da u snegu …


U toku završni radovi na pomoćnom fudbalskom terenu - Cetinjski List\nNaslovna » U toku završni radovi na pomoćnom fudbalskom terenu\nU toku završni radovi na pomoćnom fudbalskom terenu\nAutor RTV Cetinje December 15, 2021 11:32 am\nPostavljanjem vještačke trave na pomoćnom fudbalskom terenu počeli su završni radovi na ovom važnom sportskom projektu, u okviru kojeg su izgrađene i svlačionice za fudbalske klubove sa Cetinja, saopšteno je iz gradske uprave.\nSporazum o saradnji, vrijedan 550 hiljada eura, kojim je predviđena realizacija ovog projekta, potpisali su početkom avgusta 2020. godine gradonačelnik Aleksandar Kašćelan i predsjednik Fudbalskog saveza Crne Gore Dejan Savićević.\nIzgradnja svlačionica i adaptacija pomoćnog fudbalskog terena započela je u maju ove godine, a radove izvodi beranska kompanija „MD-MOMO“.\nOsim unapređenja uslova za treniranje, pomoćni teren omogućiće i održavanje utakmica većega ranga na Cetinju, jer je adaptiran u skladu sa sa propisima UEFA. Pomoćni fudbalski teren biće i važna logistička podrška za novi gradski stadion, čiji završetak se očekuje u toku naredne godine.\nCilj gradske uprave jeste da obezbijedi adekvatne uslove za odigravanje utakmica juniorskih i kadetskih timova, te da se na teren izvede što više djece i da se kroz fudbal i druge sportske aktivnosti, uz adekvatan nadzor i vođstvo stručnjaka, prepoznaju novi talenti koji će biti budućnost crnogorskog fudbala, navodi se u saopštenju lokalne uprave.


Kuršumlija se odužila kralju Petru Prvom Karađorđeviću - Top Novosti\nNaslovna Društvo Kuršumlija se odužila kralju Petru Prvom Karađorđeviću\nKuršumlija se odužila kralju Petru Prvom Karađorđeviću\nDanas je u centru Kuršumlije svečano otvorena spomen ploča kralju Petru Prvom Karađorđeviću u prisustvu građana, učenika ovdašnjih škola, predstavnika Opštine Kuršumlija i Udruženja “Kosta Milovanović – Pećanac” koje je i inicijator postavljanja ovog obeležja.\nSpomen ploča je postavljena u centru grada jer je, kako je naveo jedan od organizatora ove svečanosti, Mile Koprivica, predsednik Udruženja “Kosta Milovanović – Pećanac”, kralj Petar Prvi Krađorđević dva dana 1915. godine prilikom opovlačenja srpske vojske ka Albaniji u kući Vukojičića boravio dva dana.\nIstovremeno, Koprivica je ovom prilikom pokrenuo inicijativu da se u naredne tri godine podigne spomenik Topličkom gvozdenom puku i na taj način oda počast stradalimu u ovoj, legendarnoj jedinici srpske vojske.\nPredsednik Opštine Kuršumlija Radoljub Vidić je nakon otvaranja spomen ploče kazao da je ovo najmanje što se može učiniti da se Kuršumlija oduži kralju Petru kao jednom od najvećih srpskih državnika. On je ovom prilikom podržao inicijativu da se u Kuršumliji podigne spomenik Topličkom gvozdenom puku.


DODIK: Zamislili da preko mene uteraju strah u kosti Srbima, to neće moći - AMERIKA: 5 godina robije za Dodika | WebTribune\nHome U FOKUSU DODIK: Zamislili da preko mene uteraju strah u kosti Srbima, to neće moći – AMERIKA: 5 godina robije za Dodika\nZapadni moćnici planiraju da predsednika RS stave na crnu listu, zabrane mu ulazak u EU i SAD i zamrznu imovinu. Uz to, Dodiku prete sa pet godina zatvora zbog nepoštovanja Ustavnog suda.\nBesni zbog održavanja referenduma na kom je 99,81 odsto građana RS glasalo za to da 9. januar ostane Dan republike, zapadni moćnici odlučili su da politički likvidiraju Dodika, tvrde diplomatski izvori Informera.\nU Briselu i Vašingtonu, tvrdi list, već je dogovoreno da se Dodik stavi na crnu listu, da mu se zabrani ulazak u EU i SAD i zamrzne imovina zbog optužbi za navodnu korupciju.\nPrvi korak u kažnjavanju predsednika RS načinjen je već juče. Tužilaštvo BiH, po nalogu Brisela, formiralo je predmet “referendum”, a Milorad Dodik je pozvan na saslušanje, i to u svojstvu osumnjičenog.\nPredsednik RS zvanično se sumnjiči za “protivustavno organizovanje referenduma” i preti mu čak pet godina robije. Takođe, američki Stejt department zvanično je sinoć saopštio da će Dodik i njegovi saradnici morati da snose posledice zbog “nezakonitog referenduma u RS”.\nKriminalizacija Dodika samo je početak procesa u kome će pokušati da ukinu Republiku Srpsku.\n“Očekuje se da Dodik uskoro bude stavljen na crnu listu EU i SAD. Već ga terete za ilegalan referendum i kršenje Ustava BiH, što je po bosanskim federalnim zakonima ozbiljno krivično delo. Naravno, pokušaće i da mu napakuju finansijske afere i optužbe za pranje para i utaju poreza”, prenosi izvor upućen u plan Vašingtona i Brisela.\nDa je operacija “političke likvidacije Dodika” već počela, potvrdio je juče i portparol Tužilaštva BiH Boris Grubišić, koji je rekao da je lider RS osumnjičen u predmetu u vezi sa kršenjem odluke Ustavnog suda BiH o zabrani referenduma.\n“Za sada je pozvan samo Dodik. Istraga će se možda proširiti i na druge političke lidere u Srpskoj”, rekao je Grubišić.\nU očigledno koordiniranu akciju uključila se i Maja Kocijančič, portparolka Evropske komisije, koja ističe da referendum u RS “nema zakonsku osnovu”.\n“Referendum ne može da promeni krajnju i obavezujuću odluku Ustavnog suda BiH, koji je suspendovao odluku o referendumu dok se ne odluči o njegovoj ustavnosti. Ohrabrujemo institucije u BiH da reše pitanje o Danu RS u okviru postojećih zakonskih procedura”, kaže Kocijančičeva.\nMilorad Dodik, na drugoj strani, poručuje da se ne plaši najavljenog saslušanja.\n“Nemam prava na strah. Pretnje zatvorom govore o tome da je država BiH samo jedna velika zabluda. Prosto je neverovatno da Zapad može i da pomisli da Bakir Izetbegović, Alijin sin, može da ukine Dan RS, a da Srbi to mirno aminuju. Devedeset odluka Ustavnog suda BiH do sada nije sprovedeno, a Sarajevo sad pokušava da preko mene utera strah u kosti Srbima. E, pa neće moći!”, podvukao je Dodik, dodajući da ne strahuje ni od opasnog plana Zapada.\n“Oni bi voleli da me vide u ponižavajućem položaju, jer ne žele nekog ko samostalno donosi odluke. Srpski narod, međutim, ima pravo da odlučuje o svojoj budućnosti. Baš zato ne isključujem ni mogućnost nekih novih referenduma u RS”, zaključuje Dodik.\nSlobodan Samardžić, DP: U Republici Srpskoj je održan referendum, uprkos otvorenim pretnjama zapadnih moćnika i njihovih vazala u BiH. U odbrani RS, odbrana dana njenog rođenja nije beznačajna stvar.\nNenad Popović, SNP: Srpskom narodu s obe strane Drine čestitam veličanstveni uspeh na referendumu, jer su jednoglasnom voljom sačuvani suverenitet, dostojanstvo i nacionalno jedinstvo Srpske.\nČedomir Jovanović, LDP: Referendumom u RS nijedan problem u BiH nije rešen, već su, naprotiv, produbljeni postojeći i stvoreni novi sukobi. Ovo nije odbrana RS, već deo kampanje Milorada Dodika.


Oni su sinoć pesnicama napali akreditovane novinare, oborili i oštetili kameru češke privatne televizije TV Nova i prostački izvrijeđali i novinarke.\nNa to su reagirali redari Zemanovog štaba, počeli da tjeraju i guraju novinare da zatvore taj dio sale, jedan od redara je oborio na zemlju TV kameru, a u pomoć im je došao i jedan od Zemanovih gostiju sa istom žutom novinarskom propusnicom i napao pesnicama jednog od novinara koji je objašnjavao da samo rade svoj posao.\nZemanov portparol Jirži Ovčaček prvo je portalu Aktualne.cz kazao da ga to uopće ne interesira, ali kada su snimci napada na novinare preplavili internet kazao je Češkom radiju da napadači nisu iz državnog osiguranja predsjednika Zemana a da je pokušao da pozove novinare koji su napadnuti na kafu kao svojevrsno izvinjenje.\n- Sigurno ne kažem da za to odgovornost snosi predsjednik Zeman - kazao je Ovčaček.\nPredsjednik Zeman je prethodno iskoristio konferenciju za novinare nakon objavljene pobjede da izvrijeđa novinare, kada je reporteru češkog javnog TV servisa kazao da ima glas kao mutant, listu Lidove novine poručio da ga je davno uvjerio da su novinari budale i istakao da su novinari manje inteligentni od običnog građana.\nViše o temi Miloš Zeman\nMiloš Zeman ponovo izabran za predsjednika Češke\n27.01.2018 u 16:02\nČeška danas dobiva novog predsjednika: U drugom krugu snage odmjeravaju Drahoš i Zeman\n27.01.2018 u 09:40\nMiloš Zeman Češka Republika


Nemačka uvodi osnovnu penziju za gradjane sa malim primanjima | Novinska agencija Beta\nSVET | 03.07.2020 19:35 > 03.07 19:35\nGornji dom nemačkog parlamenta, Bundesrat, danas je velikom većinom usvojio zakon o osnovnoj penziji koji će stupiti na snagu 1. januara 2021. godine i doneti veća primanja za oko 1,3 miliona Nemaca, uglavnom žena, sa minimalnim penzijama.\nPrema zakonu, koji vladajuća velika koalicija vidi kao važnu meru protiv staračkog siromaštva i koji je Bundestag usvojio juče, gradjani koji primaju minimalnu penziju dobiće mesečno u proseku 75 do 80 evra više, ali taj iznos može da ide i do 400 evra, preneli su nemački mediji.\nGradjani koji imaju pravo na osnovnu penziju, neće morati da podnose zahtev, već će je dobiti automatski, kada penziono osiguranje i nadležne finansijske službe utvrde da za to postoji osnov.\nTa je procedura, međutim, jako zahtevna, pa su moguća i kašnjenja sa isplatom sve do 2022. godne. U takvim slučajevima, dodatak će korisnicima biti isplaćen i retroaktivno.\nDruštva koja se bave penzionim osiguranjem upozorila su da medju oko 26 miliona penzionera moraju da proberu one koji ispunjavaju uslove za veću penziju.\nUslovi su, izmedju ostalih, da plata penzionera nije prelazila 80 odsto prosečne plate u datom trenutku, ali i da nije bila manja od 30 posto od prosečne plate, odnosno da nije reč o dodatnim, takozvanim mini-poslovima. Pored toga, biće provereno i da li neko ima dodatna primanja od dokupa penzije, iznajmljivanja nekretnina ili od kapitalnih investicija, odnosno dividendi.\nKomplikovanim postupkom zatim će biti izračunato koliko dodatak na penziju pripada nekom osiguraniku, i ta doplata bi trebalo bi da bude znatno iznad osnovne stope osiguranja.\nPrema proceni nemačkog Ministarstva za rad, od osnovne penzije pre svega će profitirati gradjani iz delova zemlje koji su pripadali bivšoj istočnoj Nemačkoj, a na saveznom nivou u prvom redu žene.\nMinistarstvo je navelo i dva primera cvećarke, koja posle 40 godina punog radnog odnosa sada prima penziju od 547,04 evra, a po novom zakonu treba da dobije 965,87 evra, i gradjevinske inženjerke iz istočne Nemačke, koja je posle ujedinjenja Nemačke duže vreme bila nezaposlena i koja će sa 39 godina doprinosa, umesto 778 evra, mesečno primati osnovnu penziju od 982 evra.\nUvodjenje osnovne penzije nemačke će poreske obveznike koštati godišnje izmedju 1,3 i 1,6 milijardi evra. Ministar finansija, socijademokrata Olaf Šolc planirao je da u tu svrhu uvede poseban porez na finansijske transakcije, ali to još nije na vidiku, pa će novac biti izdvajan iz budžeta.\nUdruženja radnika i dobrotvorna udruženja pozdravili su zakon, iako su kritikovali pojedina rešenja, ali je on očekivano naišao na oštro negodovanje udruženja poslodavaca.


Приказивање чланака по тагу Ministarstvo trgovine i telekomunickacija - AGROPRESS - Udruženje novinara za poljoprivredu\nRasim Ljaljić pozva dobavljače Merkatora da se jave ako imaju problem sa ovom kompanijom\nPotpredsednik Vlade i ministar trgovine, turizma i telekomunikacija Rasim Ljajić sastao se danas sa generalnim direktorom „Merkator S“, Aleksandrom Seratlićem, koji ga je upoznao sa svim detaljima poslovanja ove kompanije u Srbiji.\nSeratlić je tom prilikom istakao da je poslovanje „Merkator S“, koji je deo „Agrokor koncerna“, stabilno, kao i da ova kompanija u potpunosti i na vreme izmiruje sve obaveze prema državi, kao i prema zaposlenima.\nKada je u pitanju ispunjavanje obaveza prema dobavljačima, Seratlić je rekao da se poštuju svi ugovori i dogovori sa njima, a da se posebno vodi računa o malim dobavljačima kojih je 490 od ukupno 660, sa koliko sarađuje „Merkator S“. On je dodao i da je većina artikala, koji se prodaju u objektima ove kompanije, proizvedena u Srbiji.\nPotptpredsednik Vlade Ljajić rekao je tom prilikom da Ministarstvo trgovine, turizma i telekomunikacija očekuje poštovanjnje svih obaveza prema zaposlenima, kao i prema dobavljačima sa kojima posluje „Merkator S“.\nOn je pozvao sve dobavljače koji imaju bilo kakav problem u poslovanju sa kompanijom „Merkator S“ da se jave nadležnim službama u Ministarstvu trgovine, turizma i telekomunikacija, koje će zajedno sa stručnim timovima pomenute kompanije raditi na pronalaženju rešenja za eventualne probleme.\nPotpredsednik Vlade Rasim Ljajić i generalni direktor „Merkator S“ Aleksandar Seratlić biće na čelu timova koji će se sastajati jednom nedeljno u cilju razmene informacija, praćenja dalje situacije i rešavanja potencijalnih izazova.\nLjajić će narednih dana održati odvojene sastanke i sa rukovodiocima kompanija „Dijamant“ i „Frikom“, koje takođe posluju u sklopu „Agrokor koncerna“.\nKompanija „Merkator S“ zapošljava 9.000 radnika od ukupno 11.200, koliko ih ima u firmama „Agrokor koncerna“ u Srbiji.\njan 05, 2018 85716 Teška\nnov 10, 2016 72543 Obnovljivi izvori energije (OIE)\nokt 31, 2016 71867 Ekologija zemljišta\nmar 21, 2018 38924 Šumarstvo\napr 20, 2018 34906 Ovčarstvo\nfeb 17, 2020 28149 Laka\ndec 06, 2017 23115 Svinjarstvo


Objavljeno: 09 avgust 2017\nKomercijalno investiciona banka (KIB) Velika Kladuša u prvih šest mjeseci 2017. godine ostvarila je 809 hiljada KM neto dobiti, što je za 3,8 posto više nego u istom periodu prošle godine, saznaje finansijski portal Beta.ba iz nerevidiranog finansijskog izvještaja banke.\nPoslovni prihodi KIB banke (berzanski simbol emitenta KIBBR) u pomenutom periodu (prihodi od kamata, naknada i provizija) iznosili su 3 miliona KM, dok su poslovni rashodi (rashodi po osnovu kamata, naknada i provizija) banke u istom periodu iznosili 677 hiljada KM.\nUkupna aktiva banke, zaključno sa 30. 06. 2017. godine, iznosila je 98,8 miliona KM, a ukupni kapital 26,1 milion KM, navodi se u nerevidiranom finanijskom izvještaju.\nKIB banka Velika Kladuša ima emtiovanih ukupno 3.008 dionica, nominalne vrijednosti 5.000 KM po dionici. Posljednja tržišna vrijednost dionica KIB banke na berzi (zadnji dan trgovanja 05. 12. 2012.) iznosila je 6.000 KM.\nVećinski dioničari KIB banke su Hasan Esmerović (10,7 posto), Hatija Bekanović (9,9 posto), Ibrahim Bekanović (9,9 posto), Semka Bekanović (9,9 posto), Hatija Esmerović (9,9 posto), Mirzeta Hadžić (9,9 posto), Hasfeta Jašarević (9,9 posto), Baisa Pajazetović (9,9 posto), Zofia Waleria Sewerin (9,9 posto) i Hasan Esmeroivć (5 posto), navodi se u podacima Registra vrijednosnih papira FBiH, saznaje finansijski portal Beta.ba.\n30. 06. 2016. 99.034.263 25.399.485 3.228.475 661.225 779.980\n30. 06. 2017. 98.857.378 26.179.465 3.076.668 677.192 809.520\nFinansijski portal Beta.ba 09. 08. 2017.


Mandić pita zašto Bulatović nije sahranjen sa državnim počastima - Vijesti.me\nMandić pita zašto Bulatović nije sahranjen sa državnim počastima\n"Tražim da mi saopštite imena onih ljudi iz državne vlasti koji su direktno stopirali odavanje dužnih počasti jednoj od najvećih ličnosti u našoj istoriji, kako bi za njihovu sramotu znala sva Crna Gora”, naveo je Mandić u pitanju premijeru Dušku Markoviću Edit\n6778 pregleda 3 komentar(a)\nMINA News 14. jul 2019, 14:55\nPremijer Duško Marković odgovaraće u srijedu u parlamentu na pitanja predstavnika poslaničkih klubova.\nPoslanik Demokratskog fronta Andrija Mandić pitaće ko je iz državnih vlasti zabranio da se bivši predsjednik Crne Gore Momir Bulatović sahrani sa najvećim državnim i vojnim počastima.\nOn navodi da je država Crna Gora sa najvećim počastima opraštala od onih koji su to neuporedivo manje zaslužili od Bulatovića.\n"Tražim da mi saopštite imena onih ljudi iz državne vlasti koji su direktno stopirali odavanje dužnih počasti jednoj od najvećih ličnosti u našoj istoriji, kako bi za njihovu sramotu znala sva Crna Gora”, naveo je Mandić.\nPoslanika Nedjeljka Rudovića interesuje kada će Vlada skinuti oznaku tajnosti sa podataka o dodjeli stanova funkcionerima po povoljnijim uslovima.\n"Kada ćete staviti van snage Odluku o načinu i kriterijumima za rješavanje stambenih potreba flinkcionera, kojom se već privilegovanima omogućavaju dodatne privilegije koje su neprikladne u postojećem ekonomsko socijalnom stanju Crne Gore i uvredljive za sve građane", naveo je Rudović.\nMiloš Nikolić iz Demokratske partije socijalista pitaće Markovića kako ocjenjuje aktuelnu turisticku sezonu i domete Vlade kada je u pitanju sektor turizma u dosadasnjem mandatu.\nPoslanika Socijaldemokratske partije Raška Knjevića interesuje koliko će novo zaduženje od 500 miliona eura koje je predviđeno predlogom rebalansa uticati na ukupan javni dug koji je tokom ove godine premašio 3,1 milijarde eura.\nPoslanik Aleksandar Damjanović pitaće premijera da li je zadovoljan načinom funkcionisanja penzionog sistema, naročito sa aspekta iznosa penzija, kao i budžetskim izdvajanjima za penzije i da li Vlada namjerava da se ozbiljnije pozabavi ovim problemom imajuči u vidu neadekvatna zakonska rješenja i potrebu njihovih izmjena.\nErvin Ibrahović iz Kluba manjinskih partija pitaće da li Vlada planira konkretne mjere u cilju unaprjeđenja kvaliteta pružanja usluga i efikasnijeg ostvarivanje prava građana iz gradova na sjeveru Crne Gore.


Otvorena izložba pobedničkih fotografija Betinog konkursa\nNagrade pobednicima 13. regionalnog konkursa Novinske agencije Beta za najbolju medijsku fotografiju uručene su sinoć na otvaranju izložbe najboljih radova fotoreportera iz devet zemalja, u Etnografskom muzeju u Beogradu.\nPrva nagrada uručena je fotoreporteru Foto kolektiva Kamerades iz Srbije Marku Risoviću za fotografiju „At the borders of Europe“ (Na granicama Evrope), a druga slobodnom fotoreporteru Mateju Povšeu iz Slovenije za fotografiju „Smugglers arrest“ (Hapšenje krijumčara).\nTreću nagradu i ujedno i nagradu publike dobio je fotoreporter makedonskih novina Sloboden pečat Borče Popovski za fotografiju „A boy cries for his sister while she is helped by policeman“ (Dečak plače za sestrom dok joj policajac pomaže).\nGlavni i odgovorni urednik agencije Beta Ivan Cvejić ocenio je otvarajući izložbu da gotovo 400 fotografija pristiglih na konkurs, autora iz devet zemalja, predstavljaju odraz medijske scene proteklih godinu dana kojom je dominirala patnja izbeglica.\n„Delim mišljenje prisutnih da bolju izložbu odavno nismo imali. Imali smo sjajan izbor fotografija, ali nažalost na njima nisu uvek trenuci sreće, zadovoljstva, što je i prirodno jer smo se u proteklih godina bavili temom broj jedan – patnjom i putem izbeglica kroz ovaj deo regiona“, rekao je Cvejić.\nCvejić je zahvalio svima koju su podržali izložbu – Hemofarm fondaciji kojoj će se, kako je najavio pridružiti i Beta, kao i kompanijama Bambi, Imlek, Knjaz Miloš i Sony koje su obezbedile nagrade za pobednike, hotelu Zira i Coca-Coli.\nGeneralni direktor Hemofarma Ronald Seliger izrazio je zadovoljstvo izloženim radovima i ukazao da se jedna od fotografija tiče doniranja organa, veoma važne teme na kojoj Hemofarm fondacija, radi zajedno sa Ministarstvom zdravlja.\nDobitnik prve nagrade Marko Risović rekao je da je izložba prilika da se njegov rad, a i ostalih kolega, sagleda na još jedan način.\n„Za mene i kao čoveka i kao fotografa postoji nešto mnogo važno, a to je da moj, naš rad može biti sagledan na drugi način, da se dobije mogućnost i učini nešto da se ovaj užasan dogadjaj koji se dešavao i na našim prostorima više ne ponovi“, rekao je Risović.\nOve godine Beta i njen konkurs za najbolju fotografiju pridružili su se kampanji „Produži život“ i akciji „Najvažniji poziv u životu“, koja promoviše doniranje organa i ima za cilj da postigne nacionalni konsenzus o potrebi donošenja novog zakona o transplantaciji, a koju je pokrenula Fondacija Hemofarm.\nSećanje na Šopenhauera (video)\nRuši predrasude: Lepotica u kolicima želi da postane Miss sveta (foto)\n„Procurele“ fotografije: Ovako će izgledati novi Samsung Galaxy G8 (foto)\nNoć muzeja sa velikim i malim revolucijama 20. maja\nOtkrivena velika tajna: Ovo je ubilo više od 20 miliona domorodaca (video)Jedinstven prizor: U jezeru se pojavilo čudo (video)Žene koje su gledale ovaj film sklonije su varanjuU Srbiji se tek očekuje eksplozija razvoda! Evo i zašto...Niko im ne treba: Evo zašto smo se udale - same za sebeAnketa


Budvanima određen pritvor\nBUDVA - Advokati optuženih najavili su da će podnijeti žalbu na odluku o određivanju pritvora.\nUhapšen gradonačelnik Budve Lazar Rađenović\nBUDVA - Sumnja da su Rađenović te još niz političara zloupotrijebili službeni položaj prilikom izgradnje TQ Plaze i platoa na plaži Jaz i oštetili budžet Opština Budva za više miliona eura.\nPETROVAC - Inicijativa za izdvajanje iz Budve, sa 800 potpisa građana, upućena nadležnima. Budva ne vraća koliko uzme prihoda.\nPODGORICA - “Biće štete i za imidž Crne Gore kao investicione destinacije biti evidentna ukoliko se odustane od ovog posla”, ocijenio je Rađenović.\nBudva odsječena od svijeta\nBUDVA - Za razliku od januarskog klizišta na ulazu u Budvu, kada su se na put sručile stotine kubika kamena, ovoga puta je "nestao" dobar dio magistrale, na svega nekoliko kilometara od mora.\nBudva dobija aqua park krajem 2015.\nBUDVA - Gradnja aqua parka na budvanskom brdu Topliš trebalo bi da počne nakon novogodišnjih praznika, a prva faza projekta biće završena do narednog ljeta, a do kraja 2015. u potpunosti završen.\nPODGORICA - Simović je izjavio da je kompletna procedura obavljena u skadu sa crnogorskim zakonodavstvom i da je dovoljno dugo trajala da je u svakom trenutku mogao da se uključi svako ko je bio zainteresovan.\nPočeli pregovori DPS i SDP oko Kraljičine plaže\nPODGORICA - Filipović, koji je tokom Rađenovićevog "odustva" sa posla upravljao opštinom, je potvrdio da su konsultacije u toku, ali je istakao da je "rano da o tome govori".\nMarović saslušan kao svjedok\nPODGORICA - Potpredsjednik DPS-a Svetozar Marović saslušan je u Specijalnom tužilaštvu za organizovani kriminal u svojstvu svjedoka u slučaju zloupotrebe položaja tokom prodaje zemljišta na brdu Košljen kod Budve.\nŠeik pregovara o kupnji zemljišta u uvali plaže Lučice\nBUDVA - Šeik Al-Hamed, koji je rođak vladajuće kraljevske porodice iz Arapskih Emirata, doputovao je samo na dan, sa cijelom svojom poslovnom svitom, kako bi se upoznao sa poslovnim ambijentom.\nBUDVA - "Cilj kojem težimo u Budvi nije dalek, a riječ je o tome da turistička sezona na budvanskoj rivijeri traje čitave godine", rekao je Rađenović.\nBUDVA - "Realno je da u skorije vrijeme Budva dobije deset modernih hotela. I da puna sezona ne traje samo od 1. maja do 1. novembra, već mjesecima prije i poslije."\nBUDVA - Prema njegovim riječima, zaključno sa 28. avgustom u Budvi je naplaćeno oko milion eura boravišne takse, što je povećanje u odnosu na isti period prošle godine oko 10 odsto.\nBUDVA - Podsjetio je da blokada ne ugrožava funkcionisanje opštine, kao i da ove godine očekuju novi investicioni ciklus.\nRađenović: Budva vratila 26 miliona eura, duguje još 45 miliona\nBUDVA - Prema njegovim riječima, u toku su razgovori sa Ministarstvom finansija o reprogramu duga od 10 miliona eura na period od pet godina.\nBUDVA - Komentarišući odluku Crnogorskog turističkog udruženja da će od 15. avgusta samostalno nastupati na stranom tržištu, Sekulić je rekao da razumije ljutnju, ali smatra da ne bi trebalo da rade ishitrene poteze.\nBudva se nada da će zaraditi osam miliona od Kraljičine plaže\nBUDVA - Strani investitor iz Abu Dabija otkupio bi veliki zemljišni kompleks, koji, osim u vlasništvu budvanske, ima dobrim dijelom i parcele koje su uknjižene na barsku opštinu.\nLazar Rađenović: Očekujemo dobru turističku sezonu\nBUDVA - Budvanski međunarodni karneval i prvomajski praznici doveli u Budvu veliki broj gostiju i najavili na najljepši način, dobar početak ovogodišnje turističke sezone.\nBudva bi od šeika zaradila 10 miliona eura\nPODGORICA - Kako je to i sam gradonačelnik Lazar Rađenović kazao, ukoliko bi došlo do prodaje nepokretnosti, to bi značilo da Opština prvi put u novijoj istoriji radi rebalans budžeta, ali na više.


LG najavljuje još veća dostignuća u ekološkom poslovanju\nLG najavljuje još veća dostignuća u ekološkom poslovanju – Personal magazin\nKompanija LG Electronics (LG) danas je objavila da je započela projekat smanjenja emisije gasova sa efektom staklene bašte za skoro 14 miliona tona tokom ove godine, što je još više…\nKompanija LG Electronics (LG) danas je objavila da je započela projekat smanjenja emisije gasova sa efektom staklene bašte za skoro 14 miliona tona tokom ove godine, što je još više od prethodnog rekorda LG-a od 12,9 miliona tona smanjenja prošle godine. Sa ovim prognozama, LG nastoji da postigne svoj cilj od 200 miliona tona kumulativnog smanjenja od 2009. do 2020. godine.\nKao deo svog „Green 2020” plana za ekološki održivo poslovanje, kompanija LG smanjuje efekte staklene bašte, ne samo kroz poboljšanje procesa proizvodnje, već i kroz bolju logistiku i energetsku efikasnost proizvoda, koji donose značajna smanjenja CO2 tokom poslednje, upotrebne faze proizvoda.\nLG plan obuhvata smanjenje emisije štetnih gasova u proizvodnim procesima, na postrojenjima, u svim procesima i tokom potrošnje energije. Kroz bolje upravljanje postrojenjima – efikasnijim korišćenjem ovlaživača, zamenom starih vodno-grejnih sistema i klima uređaja, ponovnim korišćenjem recikliranih nus-proizvoda – LG očekuje dodatna smanjenja emisije gasova sa efektom staklene bašte.\nLG je većinu svojih energetskih ušteda ostvario kroz poboljšanje efikasnosti potrošačkih proizvoda, a najveće zasluge imali su LED televizori i klima uređaji, kao i sve šira upotreba LG „zelenih“ frižidera i veš mašina. Ove godine LG će pokušati da nastavi sa ovim velikim uspehom, sa još većim fokusom na energetski efikasne proizvode za potrošače, sa ciljem da smanji delovanje štetnih gasova za dodatnih 8 procenata.\n„Naša agresivna ulaganja u energetski efikasne „zelene“ tehnologije omogućila su ovo dostignuće“, rekao je Dr Skot Ahn, predsednik i glavni tehnološki direktor LG Elektronics. „Uvereni smo da možemo ostvariti naš cilj od 200 miliona tona čak i pre nego što je to očekivano, dok istovremeno nastavljamo da poboljšavamo svakodnevne živote ljudi, gde god je LG prisutan“.\nLG takođe nastoji da ostvari znatno smanjenje emisije gasova sa efektom staklene bašte kroz pojednostavljenje svoje logistike. U tom cilju menadžment LG-a će proširiti svoj sistem upravljanja gasovima sa efektom staklene bašte tako da pokrije i procese pošiljki i isporuka, uključujući i gorivo koje koriste poslovna vozila, kao i emisije gasova u skladištima.\nPored toga, predlozi zaposlenih o tome kako da se efikasnije koriste poslovni objekti doneli su rezultat od 50.000 tona manje ispuštenih gasova u prošloj godini. LG će nastaviti da se trudi da ohrabruje svoje partnere i dobavljače da vode svoje poslovanje na energetski efikasne načine, kroz identifikovanje i praktikovanje inovativnih aktivnosti za smanjenje otpada i potrošnje energije.\nLG najavljuje još veća dostignuća u ekološkom poslovanju was last modified: March 16th, 2011 by Redakcija\nefekat staklene bašteGreen 2020LG\nADAudit Plus 4.1 za praćenje i izveštavanje o dešavanjima u aktivnom direktorijumu\niF Gold Design Award za Verbatim


Niška kriminalistička policIja intenzivnim operativnim radom rasvetlila je krađu “tešku” 11, 7 miliona dinara i identifikovala dvojicu kradljivaca starih 19 godina kao i jednog dvadesetjednogodišnjaka protiv kojih će biti podnijeta krivična prijava po nalogu Osnovnog javnog tužilaštva u Nišu.\n– Oni se sumnjiče da su u noći između 5. i 6. maja ove godine obili prozor hale jedne firme, ušli unutra, a potom napravili otvor na zidu druge hale iz koje su ukrali bakarne kablove dužine oko 400 metara. Na ovaj način su, kako se sumnja, oštetili vlasnika firme za oko 11.700.000 dinara – saopšteno je iz niške policije.\nPolicija je na jednom neprijavljenom otpadu pronašla 46 kilograma bakra za koji se sumnja da je ukraden iz ove firme i vratila ga vlasniku.\nPokušao je ugasiti plamen na automobilu, ali se dogodilo nešto sasvim nepredvidljivo, svi su ostali …HronikaJedan čovjek je pogušao ugasiti gorući automobil, ali je pogrešno rukovao aparatom. I vatrogasni apart je doslovno poletio, moglo je biti i povrijeđen…\nNOVI DETALJI UBISTVA KOLAŠINCA U HOLANDIJI: Telo pronađeno ispred garaže, objavl…HronikaPevač iz Novog Pazara Enver Miki Kolašinac (43) ubijen je u četvrtak u Holandiji. Kako prenose lokalni mediji, Kolašinac je likvidiran u sačekuši u st…


I Zrno sreće uz Memagu Dolića: Pomozimo mu da ode na transplantaciju bubrega\nDanas je započela jedna velika životna bitka, borba za normalan život kojoj se pridružila i armija članova koje okuplja humanitarna organizacija “Zrno sreće”.\nSvi zajedno smo, ujedinjeni, odlučili pomoći jednom velikom čovjeku i humanisti. Prijatelji za prijatelja. Riječ je o Memagi Doliću, poljoprivredniku sa Skokova, nekadašnjem matičaru koji je penzionisan zbog narušenog zdravlja.\n– “Ovim putem pozivamo sve koji mogu i žele da pomognu Memagi da uspije u svojoj borbi, da nam se pridruže i da SVI ZAJEDNO pomognemo čovjeka koji je čitav svoj život pomagao druge, a sada upravo on treba pomoć. Sav iznos koji skupimo zajedno sa imenima donatora predat ćemo u ruke Memagi i njegovoj porodici”, poručuju iz “Zrna sreće”.\nU prilogu i brojevi drugih žiro računa na koja možete uplatiti vaše donacije:\nPrethodni članakKiseli krastavci snižavaju šećer i jačaju imunitet\nSljedeći članakPokrenuta online platforma za prijavu korupcije u Federaciji BiH


SEEbiz.eu / RS / Fly Fly Travel zatvorio sve poslovnice\nFly Fly Travel Kofer tours\nFly Fly Travel zatvorio sve poslovnice\nDatum objave: 05.06.2018. - 09:01:51\nBEOGRAD - Samo dan nakon posjete inspekcija Ministarstva trgovine, svih sedam poslovnica agencije Fly Fly Travel u Beogradu je zatvoreno, a ova firma, koja je prije mjesec dana promijenila ime u “Kofer tours”, prestala je da prodaje avio-karte, piše današnja “Politika”.\nNa zvaničnom sajtu kompanije navodi se da agencija iz tehničkih razloga neće raditi nekoliko dana, a putnicima koji su “propustili letove” sugerisano je da pošalju “mejl agenciji i ulože reklamaciju kako bi im nastali troškovi bili refundirani”, dodaje list.\nPolitika, međutim, podsjeća da su turistička i tržišna inspekcija prošle nedjelje bile u kontroli zbog sumnje u nepoštenu i obmanjujuću praksu, jer su imale povećan broj pritužbi građana.\nVlasnici ove agencije, naglašava, zatvorili su svih sedam poslovnica u Beogradu, samo dan nakon posjete inspekcija Ministarstva trgovine.\nNavodi da je zapisnik napravljen, a da su vlasnici u međuvremenu dali izjave, te se očekuje da inspekcija donese rješenje o tome da li će podnijeti prijavu protiv agencije zbog nepoštene poslovne prakse.\nPolitika navodi da se pretpostavlja da za sada ima oko stotinak oštećenih putnika, koji nisu uspjeli da realizuju karte, a po svemu sudeći, neće imati priliku ni da nadoknade štetu, budući da polisa osiguranja ne pokriva avio-karte, nego paket aranžmane.\nTuristička agencija, koja se godinama reklamirala kao jedna od najuspješnijih u jugoistočnoj Evropi i koja je, osim avio karata, prodavala i turističke aranžmane u blokadi je već 53 dana, ističe list.\nFinansijski problemi ove turističke agencije krenuli su još početkom 2018, kada je zbog neizmirenih dugovanja izbačena iz Međunarodnog sistema za kupovinu avio-karata BSP, podsjeća Politika.


Za dva dana zabrana pušenja na javnom mestu - Ozon Media\nOstala su još dva dana do početka primene Zakona o zaštiti stanovništva od izloženosti duvanskom dimu.Cigaretu, kada počne da se primenjuje Zakon o zaštiti od duvanskog dima, građani neće moći da zapale na radnom mestu, u liftovima, hodnicima, čekaonicama.\nIsto će važiti i za škole, fakultete, bolnice, prostorije štampanih i elektronskih medija, javna preduzeća. Tamo čak neće postojati ni prostorija za pušače. Pušenje od četvrtka neće biti moguće ni u javnom prevozu, autobusima, taksiju, avionu, ali ni u službenim vozilima.\nTaksista (vlasnik vozila) je odgovorna osoba ukoliko neko pripali cigaretu u vozilu, sa ovim delom zakona su po našem saznanju upoznati i taksisti u Sremskoj Mitrovici i naglašavaju da će ovaj zakon poštovati.\nPoslodavac u ostalim preduzećima, ustanovama i slično može, ali ne mora da otvori posebnu prostoriju za pušenje.Ona mora da ima ventilacioni sistem, koji je sastavni deo prostorije za pušenje i koji je fizički odvojen od drugog ventilacionog sistema, odgovarajuća vrata koja neće propuštati duvanski dim u druge prostorije i koja mora biti vidljivo obeležana sa naznakom koliko osoba može u njoj da boravi.\nStrastveni pušači za dva dana moraće da biraju koje će kafiće, restorane i kafane da posećuju jer će ih u mnogima od ovih objekata u uživanju u nikotinu onemogućiti jasno istaknut znak „Zabranjeno pušenje”.\nPušenje će biti dozvoljeno:\n– u sopstvenom stambenom prostoru\n– u ugostiteljskim objektima koji su manji od 80 kvadrata a koji se za to opredele\n– u većim ugostiteljskim objektima, ali u odvojenoj prostoriji\n– na radnom mestu u posebno određenim prostorijama\nPrema poslednjim podacima, tri od četiri deteta u Srbiji živi u domu u kome drugi puše u njihovom prisustvu i takva deca češće postaju pušači. Duvanskom dimu na radnom mestu izložen je svaki drugi zaposleni, a čak tri četvrtine nepušača u svom organizmu ima kotinin. Pušenje je jedan od najozbiljnijih faktora rizika za nastanak malignih, kardiovaskularnih i drugih bolesti.\nU Srbiji svakodnevno ili povremeno puši 37 odsto odraslih\nPušenje će po novom zakonu od 11. novembra biti zabranjeno u svim zatvorenim javnim prostorima i radnom mestu, a za kršenje Zakona o zaštiti stanovništva od izloženosti duvanskom dimu kazne su 5.000 za pojedince i od 500.000 do milion dinara za pravna lica.\nNa Mitrovdan koncert grupe Van Gogh\n10 i 11.novembra prekid u vodosnabdevanju


Grad Novi Pazar - Održan dvodnevni seminar „NTC sistem učenja – razvoj kreativnog i fukcionalnog razmišljanja\nOdržan dvodnevni seminar „NTC sistem učenja – razvoj kreativnog i fukcionalnog razmišljanja\nU subotu i nedelju, 15.05.2021. i 16.05.2021.godine, u Novom Pazaru održan je seminar „NTC sistem učenja – razvoj kreativnog i fukcionalnog razmišljanja“ namenjen voditeljima psihosocijalnih radionica u okviru projekta „Reintegracija – podrška održivoj (re)integraciji povratnika u Srbiji“.\nViše od 30 voditelja radionica iz Novog Pazara, Sjenice i Tutina pohađalo je ovaj seminar radiunapređivanja kompetencija u oblasti planiranja i realizacije nastave orijentisane na ishode uz primenu inovativnih i stimulativnih metoda učenja. Predavači dr Ranko Rajović i Uroš Petrović vodili su učesnike kroz teme funkcionalnog znanja i neurofiziologije razvoja mozga i učenja.\nNakon dva dana intezivnog treninga voditelji radionica su obučeni za primenu NTC metode za grupni i individualni rad što će im u mnogome pomoćida prenosu znanje deci i mladima.\nU okviru projekta, u tri dobrosusedska kluba u Novom Pazaru, Sjenici i Tutinu, trenutno se realizuje više desetina raznovrsnih radionicapodrške obrazovanju dece, mladih i odraslih prvenstveno iz povratničke i socijalno ugrožene populacije, ali i ostalog stanovništva. Od marta 2020. godine više od 1.500učesnika radionica imalo je priliku da unapredi svoja znanja, kreativnost i veštine.\nProjekat ukupne vrednosti 1.226.000 evra finansiran je sredstvima nemačkog Saveznog ministarstva za ekonomsku saradnju i razvoj BMZ i do kraja 2021. godine.Nosilac projekta je ASB Serbia (Arbeiter-Samariter-Bund), implementator Inicijativa za razvoj i saradnju (IDC), a partneri na projektu su grad Novi Pazar, opština Sjenica, opština Tutin, u partnerstvu sa Regionalnom razvojnom agencijom Sandžaka - SEDA i Muslimanskim humanitarnim društvom „Merhamet – Sandžak“.


EU razmatra uvođenje novih carina SAD u vrijednosti preko 19 milijardi evra kao odgovor na američko subvencionisanje proizvođača aviona Boinga, tvrde zvaničnici EU.\nOčekuje se da Evropska komisija 12. aprila pošalje članicama listu američkih proizvoda koje bi pogodile nove carine.\nUkupna vijednost tog izvoza na evropsko tržište je oko 19 milijardi evra. Ta suma je mnogo veća od inicijalne procijene štete koju su napravile subvencije iz 2012, kada je Komisija taj iznos procijenila na 12 milijardi evra.\nTa lista je u sklopu priprema da se odgovori na američke subvencije koje je savezna država Vašington dala Boingu. SAD i EU su u dugom sporu pred Svjetskom trgovinskom organizacijom (STO) zbog finansijske pomoći koju su davali svojim proizvođačima aviona.\nPrije nekoliko dana američki predsjednik Donald Tramp najavio je uvođenje novih carina na evropske proizvode kao odgovor na subvencije koje Evropa daje Erbasu.\nLista potencijalnih američkih proizvoda koji će biti sankcionisani novim carinama uključuje poljoprivredno-prehrambene proizvode, oko deset milijardi evra, industrijske proizvode, 4,5 milijardi, i avione i dijelove, oko 3,5 milijardi.\n– Ako oni “naduvaju” svoju listu, učinićemo isto – rekao je neimenovani evropski diplomata.\nZvaničnik Komisije u ovoj fazi nije želio da komentariše slučaj.\nKonačnu odluku o obimu odobrenih sankcija kao odgovor i na slučaj Boing, i na slučaj Erbas, donijeće arbitar STO.\nU slučaju Erbasa, SAD zna da odluka neće bi poznata prije jula. Evropljanima će odluku o konačnoj cifri dostaviti arbitar nekoliko mjeseci kasnije.


"Orlovi" se izvukli protiv Korejaca, Nemci ponovo nerešeno, Norveška očekivano sa Čileom, Tunižani slavili, Danci lako sa Austrijancima! - Rukometni Žurnal\nPon, 26.jul.2021 03:22\nNaslovna Svetska SP 2019 (M) “Orlovi” se izvukli protiv Korejaca, Nemci ponovo nerešeno, Norveška očekivano sa Čileom,...\n“Orlovi” se izvukli protiv Korejaca, Nemci ponovo nerešeno, Norveška očekivano sa Čileom, Tunižani slavili, Danci lako sa Austrijancima!\nNakon što je pobedio Srbiju u ponedeljak, Brazil je nastavio pobedničkom serijom i savladao vrlo nezgodnog protvnika, reprezentaciju Rusije rezultatom 25:23 (15:10), gde ima veliku šansu da se domogne glavne faze SP-a. Brazilci su bili razigrani, imajući u vidu da ova pobeda donosi veliku verovatnoću da se kvalifikuju u narednu rundu „zaplesali“ su na terenu. Izgubili su prva dva meča od Francuske i Nemačke ali sada „Pan-America“ šampioni pokazali su da su ipak željniji pobede i za 2 dana savladali 2 Evropske države. Krenuli su Brazilci vrlo ofanzivno gde su utakmicu otvorili Langaro i Boržes da bi smanjio vođstvo Kiseljev. Vrlo zanimljiva stvar na ovom meču gde se očekivalo da se vođstvo stalno smenjuje, „istrošeni“ Rusi nijednom nisu imali rezultat u svoju korist čak je u jednom trenutku Brazil došao do 14:9 da bi poluvreme završio sa 15:10. Drugi deo igre otvorili su Rusi i stigli na gol zaostatka gde se bude Brazilci i ponovo se „odlepljuju“ nakon pedesetog minuta na +4 što je bilo Rusima vrlo teško da sustignu da bi Rusi samo prepolovili prednost i završili meč sa zaostatkom od 2 gola. Najefikasniji na meču bio je Boržes sa 7 golova gde je i proglašen za igrača utakmice, a u redovima „Kaćuša“ standardni Dibirov i Žitnjikov su upisali po 6 pogodaka.\nVideo sažetak: Brazil – Rusija\nSastale su se reprezentacije Saudijske Arabije i Tunisa gde su Tunižani slavili 24:20 (12:8). U Herningu ova utakmica je bila najmanje posećena gde je u hali bilo oko 4600 koji su prisustvovali vrlo zanimljivom meču gde se Tunis borio za razigravanje dok su bodovi Saudijskoj Arabiji bilo potpuno nevažni obzirom da je eliminisana. Saudijska Arabija je na ovom meču imala prednost samo u 18. minutu pri rezultatu 6:5 da bi se Tunižani naglo „razbudili“ i otišlu na poluvreme preokretom pri rezultatu 12:8. Mahdi Alsalem koji je na ovom prvenstvu postizao 19 golova ponovo je briljirao u Azijskoj reprezentaciji ali to nije pomoglo. Mozbah Sanai iz redova Tunisa postigao je na ovom meču 7 golova.\nVideo sažetak: Saudijska Arabija – Tunis\nReprezentacija Srbije upisala je prvu pobedu na Svetskom prvenstvu u Nemačkoj i Danskoj. Orlovi su savladali Koreju 31:29 (14:16) u duelu četvrtog kola i tako ostali sa šansama da se nađu u glavnoj fazi takmičenja koja će se igrati u Kelnu. Bolja igra u drugom poluvremenu, dobra odbrana i raspucani debitant Vukašin Vorkapić u napadu, doneli su prve bodove srpskom timu na planetarnoj smotri. Serijom 6:1 od 50. do 57. minuta slomljen je otpor upornih Azijata… Silno motivisani Korejci bolje su otvorili meč i naterali Nenada Peruničića da posle osam minuta zatraži tajm-aut kod rezultata 5:2. Promena u odbrani donela je tri laka gola Bogdana Radivojevića koji su već posle tri minuta vratili Orlove u egal na šta je reagovala klupa Koreje svojim tajm-autom. Povela je Srbija golom Mijajla Marsenića (6:5), koji je bio i glavna opcija u pozicionom napadu, ali je direktan crveni karton Drašku Nenadiću u 18. minutu poremetio defanzivnu formaciju koja nije imala rešenja za razigranog levog beka Kanga. Korejci su došli do prednosti 10:8 u 19. minutu, koju su održali do kraja poluvremena. U bekovskoj liniji nije bilo raspoloženog igrača, a posle izgrađenih akcija, golman Park je zaustavljao pokušaje srpskih reprezentativaca. Pokušao je Peruničić da pronađe idealnu napadačku kombinaciju posle -3 Korejaca (19:22), i u tome je uspeo sa Vanjom Ilićem na srednjem, te Mošićem i Pušicom na levom i desnom beku. U ulozi glavnog egzekutora snašao se mladi Vukašin Vorkapić koji je sa tri gola podigao ekipu. Upravo je desno krilo Metaloplastike postiglo gol za 22:22 u 45. minutu. Posle tajm-auta srpske klupe Lazar Kukić je pogodio za 25:25 i tako se ušlo u poslednjih deset minuta. Odbranu Dejana Milosavljeva ispratio je sjajni Vorkapić golom za vođstvo 26:25, na koga se nadovezali golovi Mošića i Nemanje Ilića za +3 – 28:25 u 53. minutu. Golovi Kukića i Vorkapića doneli su +4 u 57. minutu. Došli su Korejci na 30:28 60 sekundi pre kraja, ali je Nemanja Ilić solo akcijom odgovorio na presing i obezbedio pobedu…\nIzjava Nenada Peruničića\nIzjava Mijajla Marsenića\nIzjava debitanta Vukašina Vorkapića\nVrlo lagan meč dočekali su Norvežani koji su iz „senke“ napali prvo mesto u grupi i dele ga sa domaćom Danskom sa 4 pobede u 4 meča. Razlog zašto su Norvežani za sada prvi u grupi je taj što imaju više datih golova od Danaca a gol razlika je u ovom trenutku ista i glasi +60. Sutra se može desiti smena na tabeli gde će Danci na domaćem terenu sačekati Norvežani i odigrati vrlo zahtevnu utakmicu. Ne treba puno pričati o utakmici između Norveške i Čilea gde imaju jednu pobedu i to protiv Austrijanaca. Jedan od najmlađih u redovima Norvežana koji igra u Norveškom šampionatu Aleksander Blonc ponovo je briljirao i postigao 8 golova iz 10 upućena udarca. U reprezentaciji Čilea Esteban Salinas je pogađao 9 puta i time bio najefikasniji igrač na utakmici. Rezultat 41:20 govori koliko su Norvežani bili nadmoćniji u ovom meču. Ovaj rezultat daje motivaciju Norvežanima za vrlo težak meč koji ih očekuje sutra od 20:15.\nVideo sažetak: Norveška – Čile\nKako mnogi kažu, ovaj meč između Nemačke i Francuske je bio „finale pre finala“. Najveći favoriti za osvajanje ovog šampionata odmerili su snage gde su odigrali nerešeno zahvaljujući En Gesanu koji je na samom kraju zatresao mrežu Volfa. Francuzi u prvom delu meča nisu imali ni u jednom trenutku prednost, pratili su iz „senke“ Nemačke reprezentativce koji su na poluvreme otišli rezultatom 12:10. Nisu Francuzi dali da motivacija padne gde su u drugom delu pokazali zašto su svetski šampioni i preokrenuli rezultat u 36. minutu preko Kentana Maea koji je pogađao 9 puta na ovom meču (4/4 sa linije od 7 metara). Nemci brzo uzvraćaju preko Štrobela ali u meč se “ušunjao“ rezultatski egal koji je bio prisutan sve do 56. minuta kada iskusni Kolbaher odvodi Nemce na +2 što je i te kako zabrinulo Francuze. Fabian Vide je postigao poslednji gol na meču za Nemačku a onda je smanjio Mae na 25:24. Napravili su domaćini ovog prvenstva veliku grešku koja ih je koštala velikog boda. Prokop je zatražio tajm-aut na ovom meču u poslednjih 30 sekundi meča i odmorio svoje igrače. Veliku grešku povlačenjem 3 sekunde pre kraja pravi „tragičar“ Bom koji je pogodio Žerara gde je mogao golom da odluči pobednika. Timoti En Gesan preuzima potpunu odgovornost gde mu loptu namešta Fabregas i spušta Volfa na zemlju gde se meč završava rezultatom 25:25. Francuzi se trenutno nalaze na 1. mestu dok su Nemci sa bodom manje „za vratom“ šampionima.\nU Herningu na domaćem terenu Danske reprezentacije, sačekana je Austrija koja nije imala šta da traži u ovom meču. Sve do 20. minuta delovalo je da Austrijanci mogu da urade nešto ali naredna 10 minuta su bila presudna gde Danci prave razliku od 6 golova i odlaze na desetominutni odmor rezultatom 11:8. Delovalo je da mogu da se vrate u meč ali to domaćini nisu dozvolili već su samo povećavali razliku da bi došli u 50. minut na +10 mini serijom Magnusa Landina i Mikela Hansena. Nikolaj Jakobsen je ubacio igrače koji imaju manju minutažu i utakmicu završili sa 28:17. Najefikasniji bili su već pomenuti Magnus Landin a po procentima (100%) imao je Rasmus Lauge 6/6. Niklas Landin je ponovo „zračio“ na golu gde mu se smeši titula najboljeg golmana grupne faze a ako ovako nastavi procentualno i prvenstva.\nMuška reprezentacija Austrije\nMuška reprezentacija Čilea\nMuška reprezentacija Danske\nMuška reprezentacija Nemačke\nMuška reprezentacija Saudijske Arabije\nPrethodni tekstBosna Visoko – Metaloplastika 31:31: Prava rukometna predstava u Visokom!\nSledeći tekstZoran Radojičić nije više predsednik Upravnog odbora Rukometnog saveza Crne Gore


Vakcinacija bez zakazivanja u gradovima Srpske - mojKontakt portal - Radio Televizija Kontakt\nVakcinacija bez zakazivanja u gradovima Srpske\n#izdvajamo #vijestidana GRADOVI RS BiH VIJESTI\nMasovnija vakcinacija protiv virusa korona počela je u Srpskoj.\nIz Ministarstva zdravlja, apel stanovništvu da se na vrijeme informišu u svojim lokalnim domovima zdravlja, kada su termini za vakcinaciju bez zakazivanja.\nDom zdravlja Gradiška među prvima se organizovao za masovnu vakcinaciju. Dom zdravlja Banjaluka u svojoj organizaciji već ima dane otvorenih vrata za vakcinisanje i samo nastavlja tu praksu.\nDomovi zdravlja trebalo bi svakim radnim danom da rade od 9 do 19 časova i subotom od 8 do 15.\n– Ovih dana su nam na raspolaganju mnogo veći broj vakcina nego u prethodnom periodu tako da ćemo sad imati i vakcine proizvođača Sinofarm, Sinovak, Astra Zeneku, Fajzer i Sputnjik – navela je Slađana Tepavac, načelnica Higijensko epidemiološke službe Doma zdravlja Gradiška.\nSvakako najavljujemo i danas i sutra otvorena vrata za Astra Zeneku, samo sutra termin pomjeramo od 14 do 19 časova – istakla je Biljana Mlađenović, rukovodilac vakcinalnog punkta Doma zdravlja Banjaluka.\nZakazani građani redovno se vakcinišu i revakcinišu u Bijeljini. U četvrtak bez zakazivanja od 7. 30 do 12.30. Biće dijeljeni redni brojevi za građana koji budu dolazili na vakcinaciju.\n– 300 doza vakcina Fajzer će biti podijeljeno i prvih 300 građana koji stignu biće vakcinsani i sa masovnom vakcinacijom nastavljamo od ponedjeljka svakim radnim danom u periodu od 7.30 do 12.30 i biće istaknuto na vratima koja vakcina koji dan – pojsnika je Gordana Savin, pomoćnica direktora za medicinske poslove Doma zdravlja Bijeljina.\nZavod za medicinu rada i sporta zadužen je da organizuje vakcinaciju za zaposlene na radnom mjestu.\n– Onim privrednim kolektivima koji imaju veliki broj zaposlenih nastojaće se da mobilne ekipe dolaze u te kolektive – rekao je Pero Ćorić, predsjednik Privredne komore Republike Srpske.\n– Želim da pozovem i sve radnike ugostiteljstva i trgovine da se prijave za vakcinaciju da zajedničkim snagama a prije svega u saradnji sa Privrednom komorom Republike Srpske i lokalnim privrednim komorama organizujemo akcije i dogovorimo načine za vakcinaciju kao bi u narednom periodu što veći broj stanovnika vakcinisali – istakla je Suzana Gašić, ministarka trgovine i turizma.\nRadnici prezadovoljni što ne moraju gubiti vrijeme i što je vakcinacija moguća i na radnom mjestu.\nIz Ministarstva zdravlja najave i za druge olakšice prilikom vakcinacije.\n– Vidjećemo da se organizuju i mobilni timovi u domovima zdravlja kako bi stanovništvo u teže dostupnim područjima mogli da se vakcinišu – poručio je Alen Šeranić, ministar zdravlja i socijalne zaštite\nDom zdravlja Prijedor danas počinje masovniju vakcinaciju, a lokalni dom zdravlja poziva stanovništvo Trebinja da se informišu o mogućim terminima jer treba da stigne oko 1.300 doza Sinofarm, Sinovak i Fajzer vakcina.\nDom zdravlja Prijedor od danas će kontinuirano sprovoditi masovnu vakcinaciju protiv virusa korona bez zakazivanja.\nPrednost će imati osobe starije od 65 godina i mlađi od 64 godine, koji boluju od hroničnih oboljenja.\nVakcinacija će biti obavljana na vakcinalnom punktu radnim danom od 09.00 do 19.00 časova, a subotom od 07.00 do 14.00 časova.\nZU „Dom zdravlja“ u Banjoj Luci u utorak i srijedu, 13. i 14. jula 2021. godine, organizuje vakcinaciju stanovnika grada Banje Luke bez prethodnog zakazivanja, na vakcinalnom punktu u hali „Banjalučkog velesajma“.\n-Napominjemo da se na “Dan otvorenih vrata” za vakcinaciju protiv Kovid-19 mogu javiti isključivo osobe koje imaju mjesto prebivališta u Banjoj Luci – saopštili su iz Doma zdravlja.\nNaime, vakcinacija protiv korona virusa, bez prethodnog naručivanja, kako je ranije najavljeno – odvijaće se i danas, 12 jula, od 15:00 do 19:00 časova. (RTRS, agencije)


"DAJEMO SVE DA VAKCINE DOBIJEMO ŠTO PRE": Brnabić - "Rekonstrukcija Infektivne klinike do aprila iduće godine" | Novosti.RS\n"DAJEMO SVE DA VAKCINE DOBIJEMO ŠTO PRE": Brnabić - "Rekonstrukcija Infektivne klinike do aprila iduće godine"\n09. 12. 2020. u 17:45\nDAJEMO sve od sebe da imamo vakcine za zaštitu od korona virusa što pre, izjavila je večeras premijerka Ana Brnabić u Skupštini Srbije i najavila završetak rekonstrukcije Infektivne klinike Kliničkog centra Srbije do aprila 2021.godine.\nBrnabić je tokom rasprave o setu finansijskih zakona, među kojima su izmene i dopune Zakona o budžetskom sistemu, javnom dugu i završnom računu budžeta za 2019.godinu, kazala da se radi na tome da Srbija ima vakcine proizvođača i sa istoka i sa zapada.\nOna je dodala da se nastavljaju investicije u zdravstvu i da joj je posebno drago što će se sledeće godine povećati plate zdravstvenim radnicima.\n- Po svim planovima moramo da završimo rekonstrukciju Kliničkog centra Srbije 2021.godine. U prvom kvartalu sledeće godine krećemo sa rekonstrukcijom Kliničkog centra Vojvodine i objavljujemo tender za Klinički centar Kragujevac - najavila je predsednica Vlade Srbije.\nPo predviđenoj dinamici, završavaju se, kaže, i rekonstrukcije domova zdravlja u Valjevu i Novom Sadu i još nekih opštih bolnica.\n- Do aprila (2021.) treba da završimo rekonstrukciju Infektivne klinike Kliničkog centra Srbije - rekla je Brnabić.\nDodala je da uprkos tome što je u toku borba protiv korona virusa radovi na rekonstrukciji nisu prekinuti.\n- Sledeće godine treba da otvorimo i najmoderniju kardiovaskularnu bolnicu u Evropi, Dedinje 2 i da u prvom kvartalu započnemo radove na izgradnji najnovije dečje bolnice Tiršova 2 - rekla je Brnabić.\nPRESEK PO GRADOVIMA: U Beogradu ponovo više od 1.700 zaraženih, a evo gde su još žarišta korone\n09. 12. 2020. u 15:09\nNAJNOVIJI KORONA PRESEK: Preminule 54 osobe, pozitivno 7.804\n09. 12. 2020. u 15:02\nPREMIJERKA O NOVIM MERAMA: Razmatramo obavezan PCR za one koji ulaze u Srbiju\n09. 12. 2020. u 14:13\nPREDSEDNIK VUČIĆ: Vakcinu protiv korone dobijamo kada i članice EU\n09. 12. 2020. u 14:22\nvirus korona korona virus Ana Brnabić vakcina protiv virusa korona\nFANTASTIČNE VESTI: Sutra stiže 106.470 Fajzer i 500.000 Sinofarm vakcina!\nPREMIJERKA Srbije Ana Brnabić tokom gostovanja u Jutarnjem programu TV Prva rekla da će u Srbiju sutra stići 106.470 Fajzer vakcina, a da bi trebalo da dobijemo i 500.000 doza kineske vakcine\n04. 04. 2021. u 10:52\nSRBIJA POMAŽE I CRNOJ GORI: Vakcine sutra stižu u Podgoricu, premijerka predaje donaciju Krivokapiću\nPRVI kontingent vakcina stiže u Crnu Goru u sredu. Vicepremijer Dritan Abazović saopstio je da je razgovarao sa premijerkom Srbije Anom Brnabić i da su dogovorili detalje donacije.\n16. 02. 2021. u 19:16\nPREDSEDNICA Vlade Srbije Ana Brnabić izjavila je večeras da se očekuje da u naredne dve nedelje Srbija dobije vakcinu protiv virusa korona četvrtog proizvođača.\n04. 02. 2021. u 22:00\nOD SUTRA POČINJE PRIJAVA ZA VAKCINACIJU: Premijerka Brnabić objasnila na koj način građani mogu da se izjasne\nPREMIJERKA Ana Brnabić istakla je danas da će biti dovoljno vakcina na rasplaganju za sve građane koji budu želeli da se vakcinišu protiv korona virusa.\n10. 01. 2021. u 11:53\nKONKURS za Nacionalne stipendije u okviru svetski poznatog programa "Za žene u nauci", produžen je do 31. maja 2021. godine.\nPOLICIJA u Novom Sadu podneće krivičnu prijavu nadležnom tužilaštvu protiv tridesetosmogodišnjaka iz ovog grada, zbog postojanja osnova sumnje da je učinio krivično delo neovlašćena proizvodnja i stavljanje u promet opojnih droga.\nU NEDELJI posvećenoj Crvenom krstu, ta organizacija u Plandištu podelila je zahvalnice, plakete i srebrne znakove svim zaslužnim pojedincima i organizacijama, koji su u proteklih 20 godina pomagali njihov rad.\nALJBIN Kurti nastavlja da zamajava i svoju i međunarodnu javnost, gotovo svakodnevnim izjavama o nekakvoj tužbi protiv zvaničnog Beograda za navodne ratne zločine i genocid. Sada je otišao i korak dalje, najavljujući osnivanje Instituta, koji će te zločine tobože dokumentovati. Takva mogućnost ne postoji ni u pravnoj literaturi niti praksi, a u takve najave ne veruje ni stručna ni politička javnost u Prištini.\n21 "NOVOSTI" SAZNAJU: Varnice na Brdu kod Kranja - Osmani i DŽaferović napali Vučića, on im oštro uzvratio


Festival javne istorije – Čemu još istorija? održava se u Beogradu od 10. do 13. juna a zatim se “seli” u Zaječar, gde će trajati od 17. do 18. juna. Ovo je prvi festival ovakve vrste u Srbiji. Ideja manifestacije je da se kroz izložbe, pozorišne predstave, javna vođenja i diskusije o istoriji u javnom […] The post “Čemu još istorija?” – Festival javne istorije u Beogradu i Zaječaru first appeared on Branas Divine World.\nPrethodni post BDW, Ada Mall i CineStar organizovali besplatnu projekciju za štićenice Sigurne kuće i njihovu decu\nSledeći post Onlajn diskusija: Novinarke protiv nasilja odgovaraju na vaša pitanja


016 233 361 toleskovac@yahoo.com\nTurističko društvo „Nikola Skobaljić“ osnovano je u Leskovcu ranih šezdesetih godina, iz koga je proistekao Turistički savez opštine Leskovac, a 1995. godine je organizovana Turistička organizacija opštine Leskovac. Ustanova prerasta u Turističku organizaciju grada Leskovca, sa dobijanjem statusa grada.\nTuristička organizacija se bavi promocijom i unapređenjem turizma na teritoriji opštine Leskovac. Aktivnosti su podeljene u tri kategorije: Informativno – propagandne i promotivne, izdavačka delatnost i manifestacije.\nU Bulevaru oslobođenja nalazi se stara kuća Šop – Đokića sa svojim širokim dvorištem. U pitanju je lep primer građanske arhitekture 19. veka i u njoj je danas smeštena Turistička organizacija Leskovca. U okviru etno – kompleksa Šop – Đokić, nalazi se turističko – informativni centar, otvoren 24. novembra 2010. godine. Osnovna funkcija TIC – a je pružanje informacija o turističkoj ponudi grada, njegovim smeštajnim kapacitetima, gastronomiiji, predstojećim manifestacijama, aktuelnim dešavanjima u gradu, kulturnim zbivanjima.\nPored pomenutih informacija pružamo usluge vodičke službe za grad i okolinu.\nO nama was last modified: februar 13th, 2018 by admin\nTvitovi turističke organizacije Leskovac\nMasarikov trg bb\n016 233 360\nDizajnirao TOL | Omogućio Turistička organizacija Leskovac


CPN: ЦПН у Крушевцу\nTokom posete Kruševcu, 18. jula, obnovljena inicijativa za izgradnju Parka nauke u ovom gradu\nCentar za promociju nauke nastavlja da razvija inicijativu izgradnje Parkova nauke u gradovima Srbije. Tokom posete Kruševcu, načinjeni su novi koraci da se i u ovom gradu uskoro otvori park nauke.\nU utorak, 18. jula, v.d. direktora CPN dr Jovan Trifunović i pomoćnik ministra za tehnološki razvoj, transfer tehnologija i inovacioni sistem dr Saša Stojanović posetili su Regionalni centar za stručno usavršavanje nastavnika u Kruševcu, gde su se sastali s Nenadom Stanojevićem, direktorom CSU Kruševac.\nNakon sastanka, kome su prisustvovali i saradnici CPN i CSU Kruševac, i obilaska prostorija Regionalnog centra, dr Trifunović i dr Stojanović su se sastali sa Dragim Nestorovićem, gradonačelnikom Kruševca.\nTema ovog sastanka bio je budući park nauke čija izgradnja bi trebalo da započne do kraja godine u Kruševcu. Tim gradonačelnika zadužen za urbanizam grada Kruševca pokazao je predstavnicima CPN i Ministarstva dve lokacije na koje bi mogle da budu iskorišćene kao prostor za budući naučni park otvoren za građane Kruševca.\nParkovi nauke u Kruševcu osmišljeni su kao specifično opremljeni prostori sa različitim instalacijama iz raznovrsnih oblasti nauke. Kroz igru i interakciju mladi, ali i stariji građani, u ovakvim parkovima imaju priliku da usvoje brojna znanja na zabavan način.


Šta se dešava u ženskom mozgu za vreme orgazma? - Erotski Magazin\nAmerički psiholog Beri Komisaruk uspeo je da otkrije tajnu šta se dešava u ženskom mozgu za vreme orgazma. Pokazalo se da se tokom vrhunca seksualnog zadovoljstva aktivira čak 30 zona mozga žene. Među tim zonama su i one koje su odgovorne za emocije, dodir, radost, zadovoljstvo i pamćenje.\nKomisaruk je, u istraživanju obavljenom na Univerzitetu Ratgars u Nju Džerziju, šesnaest učesnica u eksperimentu podvrgao magnetnoj rezonanci, dok je od njih traženo da stimulišu same sebe, dok su ležale opružene.\nSkener je svake dve sekunde pravio fotografije, na osnovu kojih je ustanovljeno da se, dva minuta nakon početka stimulacije erogenih zona, aktiviraju zone u mozgu.\nOne se “pale” prilikom zadovoljavanja gladi ili žeđi, dok nešto pre samog orgazma reaguju frontalni korteks koji prima informacije o “kontaktu” iz određenih delova mozga, i talamus koji prenosi signale do drugih delova tela.\nZa vreme orgazma aktiviraju se hipotalamus, koji reguliše temperaturu, osećaj gladi, žeđi, umora, ali i takozvani “nukleus akumbens”, zona odgovorna za osećaj zadovoljstva, kao i “nukleus kaudato”, koji je odgovoran za pamćenje.\n10 mitova o masturbaciji u koje još uvek...\nNa tržištu uskoro i vijagra za žene\nPrerusavala se u musko da bi zavodila de...


Varheji: Evropski razvojni plan za Zapadni Balkan treba da doprinese ekonomskom jačanju svih zemalja u regionu - Dijalog.net\nNaslovna Politika Varheji: Evropski razvojni plan za Zapadni Balkan treba da doprinese ekonomskom jačanju svih zemalja u regionu\nPrag, 28. februar 2020. – Evropski komesar za proširenje Oliver Varheji i šefovi diplomatija Višegradske četvorke nakon razgovora sa ministrima spoljnih poslova zemalja Zapadnog Balkana u Pragu složili su se da će tražiti od Evropske unije da se u martu na samitu Unije nađe konsenzus za početak pregovora sa Severnom Makedonijom i Albanijom i da se ubrzaju pristupni pregovori ostalih zemalja kandidata.\n“Obe zemlje su ispunile kriterijume, nema razloga da se dalje odgađa početak pregovora. Bitno je da evropske zemlje na samitu u martu dođu do konsenzusa“, kazao je češki ministar spoljnih poslova Tomaš Petšiček nakon ministarskog sastanka Višegradske četvorke sa zemljama Zapadnog Balkana.\n“Zapadni Balkan je okružen zemljama EU. U našem je geostrateškom interesu da uvedemo taj region u EU“, kazao je Varheji.\n“V4 u potpunosti podržava nameru da se pristupni proces učini efikasnijim i da se poveća njegov kredibilitet tako što će omogućiti zemljama Zapadnog Balkana da zakorače napred na osnovu istinskog napretka u sprovedenim reformama. Ministri V4 su pohvalili vlade u regionu za ostvaren izraziti napredak u toku poslednjih godina“, stoji u zajedničkom saopštenju ministara Višegradske grupe nakon sastanka.\n“Taj Memorandum je garancija da će Višegradska grupa i dalje pružati pomoć regionalnom razvoju na Zapadnom Balkanu”, kazao je novinarima šef češke diplomatije Petšiček, prenosi Euractiv.\nPrethodno ECRI: Širom Evrope trend pojačanog uticaja ultranacionalističke i ksenofobne politike\nSledeće CINS: Ziđin na sudu zbog zagađenja u Boru\nTop Tags Evropska unija istraživanje evropske integracije Društvo ljudska prava Civilno društvo OCD lokalna samouprava Evropska komisija vladavina prava konkurs mediji Vlada Republike Srbije mladi Srbija i Evropska unija


Palestinci ne odustaju od plana o državnosti\nIzraelski ministar odbrane Ehud Barak i palestinski premijer Salam Fajad\nVisoki izraelski i palestinski funkcioneri razgovarali su uoči podnošenja predloga za proglašenje palestinske države na sednici Generalne skupštine Ujedinjenih nacija, koja počinje sutra. U međuvremenu, visoke diplomate SAD i Evropske Unije još pokušavaju da spreče diplomatski duel koji bi mogao da potopi ionako slabe izglede za postizanje bliskoistočnog mirovnog sporazuma.\nPalestinski premijer Salam Fajad i izraelski ministar odbrane Ehud Barak, vodili su juče u Njujorku razgovore, posle kojih je Fajad rekao da su razmotrena bezbednosna pitanja kao i sposobnost Palestinske uprave da vlada, izvestila je novinska agencija Frans pres.\nPrema oceni Svetske banke, Međunarodnog monetarnog fonda i Ujedinjenih nacija, Palestinska uprava – koja vlada Zapadnom obalom – spremna je da upravlja svojom zemljom.\n„Tokom ove nedelje bi trebalo da se usmerimo na unapređivanje palestinske državnosti i obnavljanje pregovora, jer bi nam to omogućilo da udružimo odlučnu međunarodnu podršku Palestinske državnosti sa ponovnim otpočinjanjem i oživljavanjem obnovljenih mirovnih pregovora“, rekao je bivši britanski premijer Toni Bler.\nAmerička državna sekretarka Hilari Klinton je saopštila da je juče sa visokom predstavnicom Evropske unije, Ketrin Ešton, vodila razgovore o, kako se izrazila, „putu napred“ i takođe zatražila obnavljanje mirovnih pregovora. Međutim, Hilari Klinton nije rekla da li su posrednici u pomenutim razgovorima postigli bilo kakav napredak. Sličan apel je posle jučerašnjeg sastanka uputila i grupa glavnih donatora palestinske vlasti.\n„Pregovori se ne vode, niti se traže rešenja za konačan status. Stoga, poruka sa ovog sastanke jeste da postoji hitna potreba, kako mi donatori to vidimo, da se nastave politički pregovori da bismo mogli da krenemo prema toj viziji Izraela i Palestine koji žive jedan pored drugog u dve države“, rekao je Gar Štore, ministar inostranih poslova Norveške.\nZamenik izraelskog ministra inostranih poslova Deni Ajalon je rekao da bi buduća ekonomska pomoć Izraela mogla da bude „teško i bespovratno“ kompromitovana, ukoliko Palestinci nastave da traže prizanje nezavisnosti u Ujedinjenim nacijama.\n„Ukoliko Palestinci ne budu učinili napor i ne budu sa nama pregovarali iskreno, ozbiljno, uz uzajamno poštovanje, o svim pitanjima, nećemo moći da nađemo rešenje. Prema tome, obraćanje Ujedinjenim nacijama u stvari znači odustajanje od odgovornosti, tako da pozivam palestinsko vođstvo da pre svega ne izneveri svoj narod, ali to isto tražim od svih ostalih naroda u regionu i šire“, rekao je Ajalon.\nPalestinski predsednik Mahmud Abas je saopštio da će uprkos oštrom protivljenju SAD i Izraela, do kraja nedelje podneti zahtev za priznanje nezavisne Palestine i njenog punopravnog članstva u Ujedinjenim Nacijama.


Đukanović: Ni zaduživanje, ni povećanje poreza\nSednica Vlade Crne Gore u Kolašinu (gov.me)\nCrnogorski premijer je na tematskoj sjednici Vlade, u Kolašinu, kazao da Vlada ne smije ni pomisliti na povećanje poreza, već da mora pažljivo razmišljati kako ih dodatno smanjivati.\nNijedan cent tekuće potrošnje ne smije biti iz zaduženja, poručio je premijer Milo Đukanović.\nNa sjednici Vlade koja je, neuobičajeno, održana u Kolašinu, ministri i njihovi saradnici pozabavili su se ozbiljnim temama.\nOsim što je poručio da nijedan cent potrošnje ne smije biti iz zaduženja, premijer Milo Đukanović je istakao da je neophodno razmotriti sistematičnost poreskog sistema, otkloniti komplikacije u njegovoj implementaciji i smanjiti svo opterećenje. Ministri finansija i pravde, Radoje Žugić i Zoran Pažin saglasni su da je neophodno inkriminisati umišljajno neplaćanje doprinosa, a ujedno zaštiti one koji imaju objektivne poteškoće.\nŽugić je siguran da treba napraviti sve da sistem zdravstva bude održiv i u interesu građana, dok ministar Suad Numanović smatra da je potrebno ojačati ulogu porodičnih ljekara i liječenja na primarnom nivou, a smanjiti suvišno upućivanje kod specijalista.\nPremijer Milo Đukanović je još kazao je da je potrebno povratiti funkcionalnost sistema i proces donošenja odluka vratiti onamo gdje im je po Ustavu mjesto.\nMinistar pravde Zoran Pažin istakao je ne sjednici da je potrebno unaprijediti zapošljavanje sposobnih i davanje otkaza onima koji nesavjesno rade u upravi. Na sjednici Vlade, ministar prosvjete Predrag Bošković je saopštio da je široko obrazovanje zastarjeli koncept.\n"Potrebno je usmjeravanje i razvoj konkretnih tržišno potrebnih oblasti. Za razvoj obrazovanja jedna od ključnih stvari je motivisanje najboljih đaka da se školuju da budu nastavnici", poručio je Bošković.\nVlada je i danas na sjednici analizirala stanje i definisala niz konkretnih reformskih mjera u oblastima javne uprave, javnih finansija, preduzetništva, investicija, razvoja malih i srednjih preduzeća, tržišta rada kao i zdravstvenog, socijalnog, penzionog i obrazovanog sistema.


Šifra G7: Kako su se interesi Amerike i Nemačke ponovo poklopili na temi Kosova - 08.04.2019, Sputnik Srbija\nŠifra G7: Kako su se interesi Amerike i Nemačke ponovo poklopili na temi Kosova\nI Vašington i Berlin žele brzo rešenje kosovskog pitanja, ali iz različitih razloga. Dok bi Nemačka da kontrolom Kosova kontroliše i Beograd, Americi je cilj da... 08.04.2019, Sputnik Srbija\nanalize i mišljenja, balkanske igre bez granica, francuska, milisav paić\nI Vašington i Berlin žele brzo rešenje kosovskog pitanja, ali iz različitih razloga. Dok bi Nemačka da kontrolom Kosova kontroliše i Beograd, Americi je cilj da na Kosovu instalira NATO i tako zaokruži zonu koju vojno kontroliše, pre svega zbog straha od uticaja Rusije. Ipak, na sastanku G7 oba koncepta našla su se u zajedničkom saopštenju.\nForbs: „Velika sedmorka“ je mrtva\n24 Maj 2016, 09:30\nDvostruki aršini međunarodne zajednice, pre svega Zapada, kada je reč o Srbiji i Kosovu odavno više nisu iznenađenje. Tako, ni zajedničko saopštenje sastanka država-članica Grupe sedam najrazvijenijih zemalja (G7) da i Beograd i Priština moraju da se angažuju na normalizaciji odnosa putem sveobuhvatnog i pravno obavezujućeg sporazuma nije novina, iako je na samom sastanku došlo do ozbiljnih nesuglasica između Amerike i Nemačke o politici prema Kosovu. Nemci su bili striktni u stavu da je Kosovo završena priča, dok je Amerika pokazala da bi podržala neko novo rešenje.\nKakav nam signal šalju zajedničkim stavom ako dve političke sile imaju različit pristup o rešenju konačnog statusa Kosova? Da li je rešenje u tom raskoraku uopšte moguće?\nBivši diplomata i predsednik Srpskog spoljnopolitičkog kruga Milisav Paić objašnjava da je signal vrlo jasan — i jedni i drugi žele što brže rešenje kosovskog pitanja.\nSasvim je druga stvar kako Amerika vidi to rešenje, a kako Nemačka, jer ga obe gledaju iz ugla svojih interesa.\n„I jedni i drugi žele da se ovaj problem što pre reši i da Kosovo dobije svoj status u NATO-u i u Ujedinjenim nacijama kao nezavisna država. Otuda zajedničko saopštenje i pored evidentno različitih stavova o pitanju kako doći do tog rešenja. Amerika je u tom pogledu pragmatičnija jer je za njih Kosovo interesna zona pre svega zbog NATO-a i geostrateškog položaja“, navodi Paić.\nSamit G7 – raskoš ili bahatost\n5 Jun 2015, 17:36\nKada je reč o Nemačkoj, naš sagovornik objašnjava da ova evropska velesila ima donekle strah da bi se bilo kakva izmena vezana za Kosovo odrazila na Balkan, a i šire.\n„Nemci smatraju da bi, ako bi se rešenje sa Kosovom tražilo u pravcu izmena postojećih granica ili nečeg sličnog, to dovelo do domino efekta koji bi mogao da se odrazi pre svega na Makedoniju i Bosnu i Hercegovinu. Dakle, da dovede do nekih etničkih problema. A ako bi do toga došlo, to bi bio problem Evrope i pre svega i Nemačke i Francuske. To Nemcima u ovom turbulentnom vremenu za EU nikako ne treba. I tu se Amerika i Nemačka mimoilaze u mišljenju o pitanju rešavanja statusa Kosova“, napominje naš sagovornik.\nPaić ne beži od toga ni da se, na neki način, preko Kosova sada Nemačka kao evropska i Amerika kao svetska sila, nadmeću koja će staviti „ključ u vrata“ pitanju Kosova, jer od toga može da zavisi dalja perspektiva Evrope uopšte.\n„U tom kontekstu, Nemci stalno Srbiju pritiskaju time da ona nema kud osim u Evropsku uniju, a da li će u nju ući, zavisi od rešenja pitanja Kosova. To je pomalo licemerno jer, sa druge strane, kažu da od ulaska od EU nema ništa, pošto je 2025. samo orijentaciona godina“, podseća Paić.\nBRIKS uskoro jači od „Velike sedmorke“\n8 Jun 2015, 12:20\nOd velikog značaja je i činjenica da se Evropski parlament raspušta 16. aprila, što znači da je ostalo manje od 10 dana da se postigne sporazum Beograda i Prištine, u šta je teško poverovati.\nDrugim rečima, ovo znači da će do kraja jeseni biti prazan prostor i ceo slučaj moraće da sačeka novu administraciju. Ako pobede nacionalističke struje u EU, postoji kod nekih opravdan strah da se posle toga više nikome neće žuriti da se nađe rešenje za Kosovo.\n„Takođe, treba napomenuti da je ovde i bitka koja se vodi i oko Srbije preko Kosova, zbog straha od ruskog uticaja“, zaključak je našeg sagovornika.\nGrupa sedam je okupljanje ministara finansija sedam industrijalizovanih zemalja sveta. Formirana je 1976. kada je Kanada pristupila tadašnjem G6: Francuska, Nemačka, Italija, Japan, Ujedinjeno Kraljevstvo i Sjedinjene Američke Države.\n„Sedmorka“ pozvala Rusiju da promeni svoju politiku, Tramp se ne slaže s kolegama\n10 Jun 2018, 08:23\nOvo je moćna grupa koja ne uključuje nijednu zemlju u razvoju. Ove zemlje predstavljaju 58 odsto globalnog neto bogatstva sa 317 biliona dolara. Isto tako, zemlje G7 predstavljaju više od 46 odsto globalnog bruto domaćeg proizvoda (BDP) na bazi nominalnih vrednosti, i više od 32 odsto globalnog BDP-a na bazi pariteta kupovne moći. Evropska unija je takođe predstavljena na G7 samitima.\nMinistri finansija ovih zemalja susreću se nekoliko puta godišnje da bi razgovarali o ekonomskoj politici. Njihov rad je podržan redovnim, funkcionalnih sastancima zvaničnika, uključujući i zamenike ministara finansija G7. Ovu grupu ne treba mešati sa G8, koja predstavlja godišnje okupljanje šefova vlade gore navedenih zemalja zajedno sa Rusijom. Ovoga puta, Grupa sedam je raspravljala i o sudbini Kosova.


Bajden upozorio Evropljane na opasnost od raketnih napada\nAmerički potpredsednik Džozef Bajden pozvao je američke saveznike u Evropi da pojačaju svoju odbranu u suočavanju sa bezbednosnim opasnostima koje prete od vanevropskih zemalja. Kako izveštava dopisnik Glasa Amerike, Stefan Bos, Bajden je to izjavio juče u Bukureštu, koji je posetio u okviru turneje po Istočnoj i Centralnoj Evropi.\nPotpredsednik Bajden je govorio političkim liderima i studentima okupljenim u Centralnoj univerzitetskoj biblioteci, u Bukureštu, pošto je prethodno primio uveravanja rumunskog predsednika Trajana Baseskua, da Rumunija podržava odluku Obamine administracije da izmeni plan o izgradnji antiraketnog štita u Evropi.\nIako taj izmenjeni plan obuhvata stacioniranje antibalističkih raketa u jednoj bivšoj vazduhoplovnoj bazi u Poljskoj, stručnjaci za odbranu kažu da Moskva ocenjuje taj projekat manje pretećim po sopstvenu bezbednost. Potpredsednik Bajden je rekao da novi odbrambeni sistem dolazi u trenutku kada se Evropa suočava sa ozbiljnim pretnjama.\n"Danas raste nova, krupna opasnost, koja bi mogla da dosegne do svih naših saveznika u Evropi znatno pre nego što dosegne do Sjedinjenih Država. Ona dolazi od balističkih raketa kratkog i srednjeg dometa. Od kraja Hladnog rata ta tehnologija se proširila na mnoge nove i manje stabilne zemlje, " rekao je Bajden.\nBajden je istakao da će novi sistem za odbranu od raketa osigurati veću bezbednost Sjedinjenim Državama i njihovim saveznicima u Natou.\n"Rešeni smo da osiguramo da naši saveznici u Natou imaju zaštitu koja im je potrebna onda kada im je potrebna, jer je to naša svečana obaveza prema članu 5. Naš plan za raketnu odbranu znači veću bezbednost za Evropu i veću bezbednost za Ameriku," rekao je američki potpredsednik.\nBajdenova jednodnevna poseta Bukureštu deo je njegove turneje po Istočnoj Evropi, čiji cilj je uveravanje Rumunije, Poljske i Češke republike da je američka predanost tom regionu i dalje snažna. Pomenute tri zemlje smatraju se bliskim saveznicima Sjedinjenih Država, a u Rumuniji se nalazi jedna manja vojna baza i poligon za obuku.\nBajden je takođe izneo zabrinutost za snabdevanje energijom. On je rekao da Sjedinjene Države žele da sarađuju sa Evropom na novoj strategiji koja bi osiguravala izvore energije u budućnosti.\n"Lekcija na kojoj moramo zajednički da radimo je bezbednija energetska budućnost. Moramo da imamo takvu bezbednost obnovljivih izvora energije koja obuhvata raznolikost njenih izvora i puteve za njen prenos," rekao je Bajden.\nEnergija je postala jedna od najvećih briga u nekoliko zapadnih zemalja posle spora između Ukrajine i Rusije oko cena energenata, ranije ove godine, koji je doveo do krupnih poremećaja u snabdevanju energijom u Evropi.


"Gospodo, dosta je!": Jasna poruka građana, rok za smjenu vlasti je 30. april\nPrisutni su dali rok parlamentarcima do 30. aprila da povku potez i izglasaju nepovjerenje Vladi FBiH. Ukoliko se to ne desi, najavili su još masovnije proteste za 1. maj\nIspred zgrade Parlamentarne skupštine Bosne i Hercegovine u Sarajevu danas se okupio veliki broj građana kako bi iskazali nezadovoljstvo odnosom vlasti u vrijeme pandemije koronavirusa i nabavci vakcina.\nProtest je organizovan i danas zbog neispunjavanja ovih zahtjeva. Građani koji prisustvuju protesu su blokirali saobraćaj.\n“Vrijeme je za promjenu paradigme”, “Bitka za život”, “Država na prvom mjestu”, “PCR test obavezan za sve” neke su od poruka koje demonstranti nose u svojoj šetnji od Zemaljskog muzeja BiH do zgrade državnih institucija na Marijinom Dvoru.\nPrisutni su dali rok parlamentarcima do 30. aprila da povku potez i izglasaju nepovjerenje Vladi FBiH. Ukoliko se to ne desi, najavili su još masovnije proteste za 1. maj.


ms-21 - Sputnjik Srbija\n23:20 07 Mart 2021\nSAD bi da sankcijama spreče ulazak Rusije u elitu proizvođača civilnih aviona\nSjedinjene Države udaraju na rusku civilnu avijaciju. To se dogodilo skoro odmah nakon što je prvi let izveo konkurent američkog „Boinga“ ruski avion MS-21 sa ruskim, a ne američkim motorom. Kao i sa „Severnim tokom 2“, nove sankcije imaju konkretan cilj.\nRuski putnički avion MS-21-310 („Magistralni avion 21. veka”), u koji su ugrađeni ruski motori PD-14, izveo je svoj prvi let, saopštila je pres-služba ruske državne korporacije „Rosteh“.\nNajnoviji ruski avion se čeliči iznad Sibira\nAvion MS-21 je prvi put izveo daleki let od aerodroma Irkutske fabrike za proizvodnju aviona do aerodroma Letačko-istraživačkog instituta „M. M. Gromova“ u Ramenskom, saopštili su u Ministarstvu za trgovinu Rusije.\nRogozin: Rusija kreće u aktivan razvoj avio-industrije\nRusija namerava da aktivno razvija avio-industriju, a nakon 2019. godine ukinuće povlastice stranim proizvođačima, izjavio je vicepremijer Rusije Dmitrij Rogozin.\nRuski putnički avion izveo prvi let u Irkutsku\nU subotu je izveden prvi probni let najnovijeg ruskog putničkog uskotrupnog aviona za srednja putovanja MS-21 koji je konstruisan u Irkutskoj fabrici aviona. Njegov let su pratili građani koji su saopštili da je avion leteo u pratnji lovca.\nDugoočekivani ruski putnički avion MS-21, za koji se veruje da će biti direktni rival „Boingu“ 737 i „Erbasu“ 320 zvanično je predstavljen u ruskom gradu Irkutsku. Serijska proizvodnja planirana je za 2017. godinu.\nMS-21 — ruska konkurencija „Boingu“ i „Erbasu“ (video, foto)\nDugoočekivani ruski putnički avion MS-21, za koji se veruje da će biti direktni rival „Boingu“ 737 i „Erbasu“ 320 zvanično je danas predstavljen u ruskom gradu Irkutsku. Serijska proizvodnja planirana je za 2017. godinu.\nRusija uložila milijardu evra u avion MS-21\nKonstruisanje ruskog aviona MS-21 koštalo je vladu 75 milijardi rubalja (milijardu evra), a ta sredstva su efikasno iskorišćena, izjavio je prvi zamenik predsednika Odbora Državne dume za industriju i prvi potpredsednik Saveza mašinskih inženjera Rusije Vladimir Gutenjev.\nTehnologija ruskog MS-21 prevazišla „boing 787“\nRuski inženjeri zavoda „Aero kompozit“ iz Uljanovska uspeli su da u proizvodnji putničkog aviona MS-21 primene tehnologiju karbonskih materijala, koja prevazilazi tehnologiju koja se koristi u proizvodnji „boinga 787“, ocenjuje japanski list Japan biznis pres.\nRusija razmatra izvoz putničkih aviona u Indoneziju\nRusija razmatra mogućnost izvoza putničkih aviona MS–21 u Indoneziju, kao i da stvori ambijent kako bi industrije te dve zemlje bolje sarađivale, izjavio je ministar za trgovinu Vlade Rusije Denis Manturov.


Đilas: Ukinućemo doprinose za zdravstvo, sve plate će u jednom danu biti veće za 12 odsto - Politički.rs\nĐilas: Ukinućemo doprinose za zdravstvo, sve plate će u jednom danu biti veće za 12 odsto\nBeta, Foto. SSP\nPredsednik Stranke slobode i pravde (SSP) Dragan Đilas izjavio je danas u Kraljevu da se u Srbiji protestuje decenijama, ali da će “najveći protest biti 3. aprila”, odosno da će izbori biti “protest protiv haosa u kome živimo”.\nĐilas je na konvenciji izborne liste “Marinika Tepić – Ujedinjeni za pobedu Srbije” rekao da ekonomski program te koalicije podrazumeva bolje uslove za poljoprivrednike i zaposlene uopšte, kao i ukidanje doprinosa za zdravstvo iz plata, što bi odmah doprinelo da “sve plate u Srbiji u jednom danu budu veće za 12 odsto”.\n“Uvreda je za naš narod da ima predsednika koji svaki dan kuka, kukumavči, prenemaže se, kome je najteže na svetu, koji leži u Briselu na tepihu, koji kaže da ostari deset godina u tri noći koliko problema ima”, rekao je Đilas.\nKako je saopšteno iz koalicije Ujedinjeni za pobedu Srbije, Đilas je pozvao predsednika Srbije Aleksandra Vučića da prestane da priča da “ne spava od briga”, navodeći da od briga ne spavaju oni čija su deca “zbog politike Šešelja, Miloševića i tebe (Vučića), onomad i sad, morali svoju decu da pošalju u inostranstvo i danas ih gledaju preko Vibera i Skajpa”.\n“Ne spavaju roditelji kojima se srce slama jer rade za 30.000 dinara i ne mogu svojoj deci da kupe osnovne stvari”, kazao je Đilas.\nPredsednik SSP je rekao da će ta koalicija, ukoliko nakon izbora bude na vlasti “garantovati cenu da se otkupi svaki poljoprivredni proizvod, da nijedna trešnja ili krompir neće da se baci, da radnik koji ide na posao zna da ga niko neće maltretirati”.\n“Mi upravo radimo na ekonomskom programu, to je taj tim na čelu sa Dušanom Nikezićem da ukinemo doprinose za zdravstvo iz plata i da svako ima pravo da se leči”, rekao je Đilas.\nPrema njegovim rečima, kada to bude urađeno “sve plate u Srbiji u danu će se povećati za 12 odsto”, a prihodi će biti nadoknađeni “kroz PDV i povećanu potrošnju”.\nĐilas: Konjak koji Vučić pije s Makronom Srbiju košta milijarde evra!\nĐorđević u otvorenom pismu Đilasu, Jeremiću i Lutovcu: KOGA VI LAŽETE?\nTagged: DRAGAN ĐILAS, IZBORI 2022., SSP, ZDRAVSTVENO OSIGURANJE


-Osnovni pravci istraživanja su izolacija i hemijska karakterizacija prirodnih proizvoda poreklom iz lekovitih, jestivih, začinskih i otrovnih biljaka i gljiva. Takođe, određivanje bioloških i farmakoloških aktivnosti biljnih ekstrakata, izolovanih molekula biljaka, komercijalnih fitopreparata, etarskih ulja i drugih proizvoda – objašnjava Dukićeva i nastavlja: - Istraživanja koja se sprovode u okviru grupe usmerena su u dva osnovna pravca. Prvi uključuje fundamentalna istraživanja koja treba da otkriju molekulske mehanizme delovanja različitih klasa sekundarnih biomolekula u kompleksnim biohemijskim putevima u ćeliji, kao što su procesi inflamacije, kancerogeneze, mutacije, pri čemu je posebna pažnja posvećena ispitivanju odnosa strukture molekula i biološke aktivnosti. Pored toga deo fundamentalnih istraživanja vezan je i za hemotaksonomska ispitivanja biljaka i uticaja različitih ekoloških faktora na njihov hemijski sastav. Drugi pravac istraživanja je aplikativnog karaktera i odnosi se na mogućnosti primene prirodnih proizvoda biljaka, biljnih ekstrakata i fitopreparata – kaže Dukićeva.


Ne damo Crnu Goru: Krivokapić da bude premijer - Sputnjik Srbija\n11:23 07.09.2020 (osveženo 12:30 07.09.2020) Preuzmite kraći link\nKako su saopštili, od tog momenta, pa najkasnije 30 dana od prve sednice novog parlamenta predsednik mora da predloži mandatara na sednici na kojoj bi se glasalo o izboru nove vlade Crne Gore.\n„Ukoliko bi se predsednik Crne Gore oglušio o ovaj dokument i činjenicu da je obezbeđena skupštinska većina, ušao bi u zonu direktne opstrukcije demokratije i opstrukcije sprovođenja izborne volje naroda što bi bio svojevrstan presedan i krivično delo protiv izborne volje. Da zaključimo, ako se budu poštovale jasno propisane zakonske procedure, Crna Gora bi trebalo da dobije novu vladu najkasnije 51 dan od održavanja izbora, odnosno ne kasnije od utorka, 20. oktobra 2020. godine. Sve drugo, odnosno prolongiranje ovog roka, bilo bi grubo kršenje Ustava i zakona od strane administracije koja je izabrana tokom prethodne vlade, predsednika Skupštine i predsednika Crne Gore. Naravno, ovo može i ranije da se dogodi, već krajem septembra, ukoliko bude odgovornosti u najvećoj opozicionoj partiji i lideru opozicije koji obavlja funkciju predsednika Crne Gore“, ističu u „Ne damo Crnu Goru“.\nPojašnjavajući proceduru, iz te NVO ističu da nakon objavljivanja preliminarnih rezultata izbora, Državna izborna komisija (DIK) ima rok od 15 dana da obavi sve uvide, odgovori na sve primedbe i da u Službenom listu Crne Gore objavi konačne rezultate izbora najkasnije 15 dana od dana njihovog održavanja. Kako su izbori održani 30. avgusta, to znači da Komisija mora da objavi konačne rezultate najkasnije 14. septembra.\nPozivi za novu skupštinu novim poslanicima se dostavljaju sutradan, dan nakon objavljivanja konačnih rezultata, a predsednik Skupštine prethodnog saziva (u ovom slučaju Ivan Brajović) mora sazvati novu skupštinu na kojoj se verifikuju mandati najkasnije pet dana od dostavljanja poziva novim poslanicima.\nvlada, premijer, Zdravko Krivokapić, Crna Gora


ČAČANI NA OHRIDU: Borac neuspešno počeo pripreme - Domaći fudbal, Fudbal\nHotSport»Fudbal»Domaći fudbal»ČAČANI NA OHRIDU: Borac neuspešno počeo pripreme\nSurduličani su se bolje snašli u ovom meču, jer su već nedelju dana na pripremama na Ohridu, tako da su potpuno sigurno ušli u meč.\nDvostruki strelac za ekipu Radnika bio je bišvi prvotimac Čačana, Slaviša Stojanović. Prvi gol je postigao sa bele tačke u 13. minutu, a drugi sedam minuta kasnije. Borac je u prvom poluvremenu imao dve odlične šanse, ali je golman Ritić odlično intervenisao.\nDrgi deo meča loše je počeo za Radnik, jer je ostao sa igračem manje, ali i pored toga ekipa Ljubiše Stamenkovića nije uspela da izvuče, bar remi i pored četiri odlične prilike. U timu iz Čačka se osetio izostanak prvog strelca Vujaklijekoji danas nije bio u timu.\nBorac sledeći kontrolni meč igra protiv domaće ekipe, makedonskog prvoligaša, Mladosti iz Carevog Dvora.\nTAGOVI: Ljubiša Stamenković, Slaviša Stojanović, FK Borac Čačak, Radnik Surudlica, Ohrid


Rusija nastavlja saradnju sa Vašingtonom bez obzira na teškoće - Sputnjik Srbija\n21:25 11.12.2015 (osveženo 21:30 11.12.2015) Preuzmite kraći link\nRusija nastavlja da sarađuje sa Vašingtonom kada je o međunarodnoj bezbednosti reč, bez obzira na delikatnu situaciju u odnosima, saopštilo je Ministarstvo inostranih poslova Rusije.\nKeri u Moskvi 15. decembra sa Putinom i Lavrovom\n„Situacija u rusko–američkim odnosima i dalje je složena. Serija poteza koji izazivaju konfrontaciju, a koje je Vašington preduzeo koristeći ukrajinsku krizu kao izgovor, snažno je pogodila saradnju naših zemalja“, navedeno je u saopštenju tog Ministarstva.\nNaglašeno je da Rusija odgovara na takve akcije na osnovu uzajamnosti, ali da istovremeno „dosledno ukazuje na neophodnost poštovanja principa ravnopravnosti, uzajamnog poštovanja i nemešanja u unutrašnje stvari“.\n„Nastavljamo zajednički rad sa Vašingtonom u onim pravcima u kojima takva saradnja odgovara ruskim interesima i u zadacima koji se tiču održavanja međunarodne bezbednosti. Jedno od centralnih mesta u dijalogu zauzima borba protiv terorizma“, naveli su u Ministarstvu.\nsaradnja, Ministarstvo inostranih poslova RF, Moskva, Vašington


Zaječarski gimnazijalci prodavali kafu u humanitarne svrhe\nZaječarski gimnazijalci organizovali su humanitarnu akciju u dvorištu škole, gde su prodavajući šoljice kuvane kafe po simboličnoj ceni prikupljali novčana sredstva koja će donirati Školi za osnovno i srednje obrazovanje „Jelena Majstorović“.\nNa inicijativu Dragane Rašić, profesorke građanskog vaspitanja i sociologije i ustava građana, za vreme trajanja velikog odmora, učenici su započeli akciju prodavanjem kuvane kafe po simboličnoj ceni od 50 dinara.\n„Putem medija videli smo da je školi Jelena Majstorović potrebna pomoć i došli smo na ideju da to realizujemo u okviru časova građanskog vaspitanja jer smo želeli da organizujemo neku humanitarnu akciju. Sa učenicima 3. godine, uz moju koordinaciju, napravili smo jednu veliku akciju iz 3 dela: kuvanje kafe, večerašnji koncert u izvođenju dvoje gimnazijalaca i turnir u malom fudbalu“, rekla je Rašić.\nPrema rečima učenika 3. razreda gimnazije, Nikole Trajkovića, ovo je jedan od načina za pomoć vršnjacima koji pohađaju Jelena Majstorović i žive u domu.\n„Pozivam sve građane našeg grada i sve ljude dobre volje da se odazovu i u što većem broju učestvuju u ovakvim akcijama, kao i da proizvoljnom donacijom pomognu ŠOSO Jelena Majstorović“, kaže Trajković.\nAkcija se nastavlja večeras, akustičnim koncertom u izvođenju učenika gimnazije, Milice Anđelić i Mihaila Petrovića. Početak koncerta je u 21h u Scena bar caffe-u.\nHumanitarni turnir u malom fudbalu biće održan u sali Gimnazije u ponedeljak, 4. novembra, sa početkom u 14h.\nSav novac od ovih humanitarnih akcija doniraće se ŠOSO „Jelena Majstorović“ u Zaječaru.\nakcija gimnazija humanitarna učenici


AMD se približava Intelu\nAutor Tema: AMD se približava Intelu (Pročitano 903 puta)\n« poslato: 09.04.2011. 17:53:58 »\nKompanija Intel je prva ovladala 32nm tehnološkim procesom i prva predstavila procesore bazirane na ovoj arhitekturi, ali se njen rival AMD ubrzano približava osvajajući ovu tehnologiju.\nAMD je početkom nedelje saopštio da da će prvi laptop i dekstop računari koji koriste A seriju čipova i koji su izrađeni korišćenjem 32nm tehnološkog procesa biti predstavljeni ovog kvartala. Čipovi, kodnog naziva Llano označavaju prvi prelazak AMD-a sa 45nm proizvodnog procesa na 32nm proizvodni proces za mainstream PC čipove. Ovo je važan korak za kompaniju koja već nekoliko godina nastoji da sustigne Intel.\nIntel je prešao na 32nm tehnološki proces početkom prošle godine sa svojom Westmere familijom čipova koja uključuje Core i3, Core i5 i Core i7 procesore. Očekivalo se da će AMD negde sredinom prošle godine i sam da predstavi čipove bazirane na ovom procesoru, ali je to izostalo zbog određenih problema čime je Intel-u dato dovoljno vremena da uspostavi svoje prisustvo na novom tržištu kao jedini igrač.\nSa druge strane, analitičar pri Gabriel Consulting grupi Dan Olds smatra da iako je kasno za AMD, nije suviše kasno. AMD se nije pridružio 32nm procesu kada je trebalo, ali je konačno uspeo da ovlada pomenutom tehnologjom i predstavi procesore bazirane na njoj. Uprkos tome što je Intel očigledno ispred, AMD je uspeo da svoje čipove predstavi tako da se o njima govori i sasvim sigurno će uspeti da ovoj kompaniji obezbede određeni udeo na tržištu.\nPrelazak na manji proizvodni proces generalno obezbeđuje uštedu energije i omogućava proizvođačima da smeste više jezgara u pojedinačni čip. Ovaj prelazak takođe ukazuje na to kako situacija napreduje u IT industirji. Moore-ov zakon, star 42 godine, koji je osmislio Gordon Moore, pretpostavlja da se broj tranzistora na čipu udvostručuje na svake dve godine. Ovakav progres, koliko god zvučao čudno u protekle 42 godine je uvek poštovan.\nŠto je još važnije AMD pokušava da ostane u igri i nastoji da se uhvati u koštac sa svojim rivalom. AMD dobro posluje ovih dana. Ova kompanija sada isporučuje i procesore za vrhunske servere ali i jeftinije desktop/laptop računare. Prelazak na 32nm proces je važan korak za AMD koja je morala da uradi ovaj korak da bi ostala konkurentna Intelu.\nAnalitičar Charles King, smatra da Llano procesori nude bolje grafičke karakteristike i performanse od prethodne Brazos familije čipova, ali da u suštini recikliraju Phenom II procesore ove kompoanije od pre nekoliko godina. Rezultat je proizvod koji ima cenu i koji je namenjen tržištu jeftinih desktop računara. Najveći izazov za AMD će biti situacija kada ova kompanija bude isporulila svoje Llano procesore koji će biti namenjeni vrhunskim personalnim račaunarima.\nJim McGregor, analitičar pri kompaniji In-Stat smatra da AMD nema vremena za gubljenje jer Intel uveliko radi na svom narednom proizvodnom procesu a to su procesori izrađeni u 22nm tehnološkom procesu. AMD mora da što pre predstavi sva svoja rešenja bazirana na 32nm tehnologiji i da se odmah zatim fokusira na naredni proizvodni proces ukoliko ne želi da se Intel nedstižno ne udalji.